(GAMBAR) Guna “Stepping Stone” Batu Bata, Laman Inggeris Ini Nampak Kemas dan Rapi

Pemilik: Muhamad Kamal dan Prof. Madya Dr. Faizah
Jenis Kediaman: Banglo
Lokasi: Shah Alam Selangor
Konsep: Taman Inggeris Tropika
Keluasan: 9720 kaki persegi

“Tujuan utama laman ini dibina adalah sebagai social outdoor space buat kami seisi keluarga dan dalam masa yang sama berfungsi untuk memberi terapi alami melepaskan lelah selepas penat bekerja seharian”.-pemilik.

Lot banglo berkeluasan 9720 kaki persegi ini di kelilingi oleh ruang hijau pelbagai kegunaan. Laman kediaman ini dibahagikan kepada 4 bahagian di mana setiap bahagian memainkan peranan yang berbeza namun melengkapi antara satu sama lain.

Memiliki 3 orang anak yang sedang meningkat dewasa membuatkan pemilik terpanggil untuk menyediakan ruang lapangan untuk aktiviti di luar rumah. Oleh hal demikian, keempat-empat ruang yang terbentuk telah mengambil kira penyediaan ruang aktiviti untuk anak-anak pemilik.

Ruang pertama merupakan kawasan hadapan kediaman. Keseluruhan lantai diturap sepenuhnya dengan menggunakan concrete imprint kerana ia berfungsi sebagai driveway laluan masuk utama ke kediaman ini. Namun, disebabkan oleh kedudukan lot yang sedikit beralun di bahagian laluan masuk, penggunaan pattern kasar diaplikasikan untuk mengurangkan kesan gelinciran. Tambahan pula, ruang hadapan yang berturap sepenuhnya memberi peluang kepada anak-anak pemilik untuk bermain peralatan beroda seperti basikal dan sebagainya.

“ Saya memang gemar melihat vibrasi rona yang ceria, oleh itu gabungan beberapa jenis tumbuhan renek seperti Plumbago capensis, Galphimia glauca, Hibiscus hybrid dan sebagainya dipadukan menghiasi ruang hadapan sisi kediaman membentuk laluan masuk ke laman ini”, terang pemilik.

Menambahkan lagi elemen landskap, sebuah struktur pagar kayu dengan kemasan putih diabadikan menyerlahkan lagi gaya laman Inggeris yang dibawa.

Melepasi pagar putih ini, kelihatan laman berumput terbentang luas tanpa sebarang penataan gaya. Seperti yang diperkatakan, pemilik inginkan sebuah ruang yang luas untuk anak-anaknya beriadah oleh itu lapangan rumput terbentang luas ini memberi peluang kepada mereka untuk melakukan sebarang aktiviti.

“Jika ada sebarang majlis atau keraian saya akan pasang canopy di ruang ini sebagai tambahan”, jelas pemilik. Hanya beberapa pepohon Plumeria spp. digunakan sebagai penanda parameter dan melindungi pandangan jiran berdekatan.

Berbeza pula dengan gaya di sudut belakang laman ini yang menjadi ruang ketiga. Sebuah pavilion yang dibina di atas split level menjadi main feature pada laman di ruang ini. Pembinaan pavilion ini juga merupakan salah satu kesinambungan kepada anjung yang dibina sebagai ruang memasak dan tempat bersantap terbuka buat pemilik seisi keluarga. Waktu petang hujung minggu diperuntukkan pemilik untuk bersantai di ruang pavilion ini.

Pembinaan split level menggunakan railway slipper sebagai sempadan binaan. Kepelbagaian level yang terbentuk mengurangkan impak mendatar yang membosankan di laman ini. Split level yang terbina diberi kemasan batuan terracotta yang digabungkan bersama batu bata dan pebble wash, disusun seakan bentuk bunga. Mewujudkan lagi kepelbagaian pattern di ruang ini, lantai yang tidak ditumbuhi oleh rumput disebabkan terlindung dari terik matahari di beri kemasan seperti lantai split level. Namun, pemilihan material yang mendominasi ditukar kepada concrete slab dengan kemasan pebble wash.

Melembutkan tembok dinding yang memagari laman belakang dan sebagai retaining wall kepada unit kediaman di bahagian belakang, pemilik memilih rimbunan pelbagai tumbuhan berdaun lebar seperti spesies Heliconia spp. dan Calathea luttea sebagai medium pelembut visual. Kehadiran bunga-bunga Heliconia spp. yang berbentuk seakan sepit udang memberi suntikan rona menarik, dalam kepadatan daun yang menutupi pemandangan keras dari tembok tersebut.

Kelihatan penerapan unsur taman Inggeris. Sebuah set meja kayu dicat putih untuk membangkitkan lagi aura konsep yang cuba dibawa, yang sekali gus memberi kemudahan santai pada ruang ini. Sebuah pintu gerbang turut dibina menjadi laluan ke laman belakang.

“Untuk mengurangkan kos dan kerja-kerja penyelenggaraan terutamanya tugas-tugas merumput, saya memilih untuk menurap hampir keseluruhan ruang di laman sisi kiri ini. Namun, jika turapan seperti concrete imprint digunakan, ia akan mengundang beberapa masalah seperti water clogging jika proses turapan tidak dilakukan dengan baik. Oleh itu, saya memilih untuk menggunakan concrete slab dengan kemasan pebble wash berukuran 1 kaki x 1 kaki yang di harmonikan bersama batuan sungai rona putih untuk membentuk permukaan poros”. Tegas pemilik yakin dengan solusi rekaan yang digunakan.

Quisqualis indica dengan gugusan bunga yang berbau harum menjadi penghuni di ruang ini memberi suntikan rona ceria. Dalam masa yang sama ia berfungsi menjadi penghalang pemandangan dari jiran bersebelahan. Ruang ini juga berfungsi sebagai makmal untuk meletakkan beberapa jenis tumbuhan yang baru menjadi sebagai sebahagian hobi pemilik seperti orkid dan ros. Ini kerana ia terlindung dari terik mentari dek disebabkan naungan pokok dan fasad bangunan bersebelahan. Pemilik boleh melakukan penelitian koleksi tumbuhan barunya dalam keadaan yang selesa dan santai.

Jelas laman yang dizahirkan berjaya apabila setiap ruang yang tersedia dimanfaatkan bersama. Penglibatan ahli keluarga dalam aktiviti luar untuk tujuan riadah mampu mengukuhkan ikatan kekeluargaan yang terbina. Walaupun sibuk dengan tugasan, masa yang terluang dimanfaatkan di laman sebaiknya sebagai terapi. Secara tidak langsung situasi ini akan meningkatkan kualiti kesihatan mereka sekeluarga.

Microgreens atau taugeh hijau ni antara hidangan sayur yang mahal. Harga 1kg microgreen antara Rm 18-40 bergantung kepada jenis. Ia banyak menjadi menu atau salah satu bahan yang digunakan oleh restoran lima bintang atau fine dining.

Apa itu microgreens?

Microgreens bukanlah nama sejenis sayur tetapi terdiri dari kumpulan pelbagai jenis sayuran yang kecil yang dituai pada usia yang masih muda iaitu sekitar 7-14 hari selepas disemai bergantung pada jenis sayuran/varieti. Kaedah tanaman juga lebih mudah tetapi mempunyai teknik yang tersendiri bagi mendapat kualiti yang baik.

Apa yang baiknyanya mengenai microgreens?
Biji Benih sayuran sememangnya mengandungi pelbagai nutrisi, vitamin, dan mineral yang diperlukan benih agar dapat tumbuh. Benih akan menggunakan nutrisi yang telah tersimpan untuk pertumbuhan batang, akar, dan daun pertama. Pertumbuhan ini akan menghasilkan atau mengeluarkan enzim-enzim di dalam benih untuk aktif bekerja. Oleh sebab itu, percambahan biji benih menghasilkan daun-daun yang kaya dengan kandungan zat yang sangat baik pada tubuh badan. Dikatakan kandungan khasiatnya lebih dari 4-6 kali ganda berbanding sayuran yang dituai pada usia tua.

Tambahan, tempoh untuk hasilknnya sangat cepat iaitu antara 7 hingga 14 hari dan tidak memerlukan kawasan yang luas. Antara tanaman yang sesuai dijadikan sebagai microgreens adalah:

Sayur yg dituai boleh buat salad, ulam, masuk dlm sup, stir fry atau goreng belacan. Cara tanam atau semai microgreens tak susah. Boleh lihat video yang disediakan:

Nutrisi yang terkandung di dalamnya baik untuk menentang jerawat, jeragat dan jangkitan kulit lain. Ia bertindak membuka lubang pori-pori pada wajah bagi tujuan membersihkan kawasan tersebut. Betik segar mengandungi bahan yang mampu menanggalkan kulit mati pada wajah.

Betik mengandungi enzim yang mencernakan protein. Enzim ini kebanyakannya terdapat pada betik muda. Oleh kerana terdapat banyak kandungan suplemen penghadaman dalam betik, ia banyak digunakan dalam gula-gula getah. Jadi, jika perut anda kurang selesa, dapatkan buah betik segar atau gula-gula getah untuk melegakannya.

Kandungan Flavonoid pada betik baik untuk merawat kanser. Ia mengandungi beta karotena, lutein, zeaxantin dan kryptoxanthin yang bertindak sebagai bahan antioksida penting untuk mencegah kanser.

Kandungan potasium yang tinggi dalam betik segar membantu cecair dalam badan manusia. Nutrisi ini membantu pengaliran darah dengan cara mengawal tekanan pada darah. Dengan itu, buah betik sangat baik kepada pesakit jantung.

Mengandungi banyak vitamin, mineral serta kurang kalori, betik dapat membantu menyediakan diet yang sihat kepada tubuh badan. Kandungan vitamin C, E dan A serta folat hanya menghasilkan 39kalori bagi setiap 100 gram. Kehadiran bahan antioksidan ini membakar kalori dan lemak yang terhasil. Jadikan mulakan hari anda dengan sarapan buah betik.

Kaedah penanaman Betik

Tanam biji benih betik sedalam 2 cm di dalam bekas penyemaian. Medium penanaman adalah 2:1:1, 2 bagi nisbah tanah loam, 1 bahagian pasir dan 1 bahan organik. Benih akan mula bercambah dalam masa 1 minggu. Setelah 6-8 minggu boleh pindahkan anak pokok ke kawasan tanah atau batasan penanaman.

Umum tahu, serbuk kopi dan kulit telur antara baja organik terbaik untuk tumbesaran tanaman. Jadi, dari dibuang begitu sahaja, apa kata anda proses jadikan ia baja organik paling murah, mudah dan mujarab seperti yang dilakukan oleh Emi Zurayni Lot

Jangan buang kulit telur kerana banyak khasiat untuk pokok kita. Saya mula mengumpul kulit telur selepas saya membaca satu artikel mengenai kulit telur digunakan sebagai baja tumbuh-tumbuhan yang berkesan. Ianya boleh digunakan sebagai baja dan juga sebagai kawalan perosak organik. Saya menggunakan kulit telur dihancurkan dan dicampurkan dengan serbuk kopi terpakai.

Bahan Diperlukan:

Kulit Telur (jemur dulu biar kan kering)
Serbuk kopi terpakai
Botol rempah

Cara Membuat:

1. Jemur dahulu kulit telur yang telah dikumpulkan dan biarkan kering.

2. Tumbuk halus kulit telur dengan lesung batu.

3. Begini hasilnya.

4. Campurkan pula dengan serbuk kopi terpakai.

5. Kacau rata sebati.

6.Masukkan dalam botol rempah agar mudah ditabur pada pokok nanti.

7. Taburkan pada pokok-pokok yang ada.


Modal Tak Sampai RM 50 Sahaja Untuk Dapatkan 20 Keping “Stepping Stone” Corak Kayu

Lantai laman apabila dilengkapi dengan stepping stone bukan sekadar memudahkan pergerakan. Malah ia menambah tekstur dan warna pada keseluruhan laman. Terdapat pelbagai reka bentuk dan material yang digunakan untuk menghasilkan stepping stone. Yang membezakannya adalah reka bentuk yang dizahirkan.

1. Sediakan bingkai kerja atau workframe dengan menggunakan kayu 1×2 inci. Buat bentuk 4 segi dengan saiz 1.5m x 0.35 dan alaskan kotak atau kertas surat khabar di bahagian bawahnya

2. Sediakan campuran simen. Terdapat pelbagai nisbah campuran simen yang boleh digunakan. Namun, resepi yang dicadangkan adalah 20:15. Di mana 20 bahagian pasir dan 15 bahagian simen. Pasir perlu lebih untuk memudahkan bentuk dan tekstur jalur kayu dibentuk. Campuran simen tidak boleh terlalu cair bila diadun bersama air. Kalau tidak, bentuk dan tekstur kayu sukar dibentuk. oleh itu, untuk selamat bancuh dengan air sedikit demi sedikit.

3. Selesai membancuh, tuangkan simen di dalam framework yang telah disiapkan. Ketuk sekeliling framework untuk memastikan simen padu di bahagian bawah dan ratakan

4. Gunakan pisau atau sebarang peralatan yang halus untuk membentuk jalur seperti di kulit kayu. Untuk membuat knot, letakkan gumpalan kertas surat khabar dan benamkan sedikit di dalam simen.

5. Jemur simen yang siap diukir. Tapi nak jemur tak boleh di bawah terik matahari. Ia akan menyebabkan simen mengeras secara drastik yang bakal menyebabkan rekahan. Jemur di bawah teduhan. Kebiasaannya, biarkan simen dalam tempoh 24 jam untuk mengeras sepenuhnya.

6. Apabila sudah cukup keras, tanggalkan framework dari simen. Sebagai kemasan untuk nampak lebih kelihatan seperti kayu, anda dicadangkan menggunakan 2 rona warna iaitu hitam sebagai keseluruhan asas dan coklat atau perang sebagai perincian. Perlu kreatif dalam menghasilkan perincian. DAH SIAP

Sumber: http://diyeverywhere.com/

Mesin basuh yang kita gunakan untuk mencuci pakaian merupakan salah satu item essential di setiap kediaman. Dan tahukah anda, mesin basuh jug aperlu dicuci dari masa ke semasa bagi memastikan prestasinya tidak terjejas.

Ada kalanya, walaupun paip air sudah dibuka sebesar-besarnya, air yang masuk ke dalam mesin cuci masih perlahan. Apa masalahnya?

Jom kita ikuti perkongsian darinya.

Nak share sikit pengalaman betulkan sendiri mesin basuh rosak. Mesin basuh ni hadiah Kakchik masa baru kahwin dulu. So far, jarang ada problem tapi kali ni ada problem air masuk slow sangat pulak.

Kalau hantar kedai mau dekat dua ratus juga agaknya, silap2 lebih. Tu belum masuk nak pikul benda alah ni pergi kedai pulak. Padahal, kos beli barang baru tiga puluh ringgit je dekat Jalan Pasar, Pudu.

Since darling aku dah berceramah sebab tak boleh nak basuh baju dan mood Macgyver aku pun tengah ada maka aku pun bukaklah youtube dan blog tentang cara nak betulkan mesin basuh ni. Rupanya senang aje, perempuan pun boleh buat sebab tak ada pun kena angkat tunggang terbalik.

AMARAN! JANGAN LUPA CABUT SOKET DAN TUTUP PILI AIR SEBELUM MULA!

1.Lepas cabut soket elektrik dan tutup pili air, baru buka hos air dekat belakang ni. Kalau tak nak mandi sambil kena karan lah.

2.Lepas cabut hos, guna playar tirus cabut filter yang ada dalam sambungan hos tu. Disarankan jangan cungkil dengan pisau atau skru driver takut patah.

3.Kadang2 air tak boleh masuk sebab filter ni dah tersumbat. Try cuci dengan air paip dan berus. Lepas tu, pasang balik. Kekadang terus ok tapi kalau masih sama slow maknanya inlet water valve dah rosak.

5.Bukak skru panel atas mesin basuh. Mesin basuh aku kena buka kiri dan kanan skru.

6.Cari benda inlet water valve dan buka soket letrik. Lain mesin basuh mungkin lain rupa valvenya terutama kalau kain masuk ikut depan. Aku pakai mesin basuh LG. Kalau tak silap toshiba pun pakai valve yang sama.

7.Inilah rupa benda yang korang kena bongkar keluar. Benda ni tak berskru pada body so aku tarik keluar aje. Cek la dulu korang punya kot ada skru.

8. Ni rupa lepas dicabut. Valve tu bersambung dengan skru ke kotak air ni. So, kena la bukak skru tu.

9.Ni rupa inlet water valve tu lepas dah diceraikan dari kotak. Bawak benda ni pergi kedai spare part. Harganya dalam rm30 saja.

10. Pasang balik kesemua benda yang dicabut tadi ikut susunan terbalik.

11. Hos air jangan lupa sambung pulak.

12. Wallaa…. lalu air pun mulai deras mengalir cemerlang sebening embun. Jimat RM200.

Soda Bikarbonat atau baking soda biasanya digunakan ibu-ibu sebagai salah satu bahan untuk kek dan biskut coklat yang sedap. Tetapi tahukah anda, ia juga mempunyai kebolehan lain yang menakjubkan? Baking soda boleh digunakan untuk menyegarkan dan membersihkan kawasan-kawasan sekitar kediaman anda. Ianya sangat efektif dan mudah untuk didapati, jadi mari kita lihat masalah-masalah yang dapat baking soda selesaikan dengan mudah.

1. Membersihkan kesan kotoran pada bekas makanan plastik.
Untuk menyegarkan semula bekas makanan anda yang telah dicemari kesan minyak atau sebarang kotoran degil, lapkan ia dengan span bersih yang ditabur dengan baking soda. Atau anda juga boleh buang kesan kotoran degil ini dengan cara merendam bekas tersebut dalam air suam yang telah dicampur dengan 4 sudu soda bikarbonat. Jika cara ini masih juga tidak berhasil, saya cadangkan anda beli sahaja bekas yang baru.

2. Refresh peti sejuk yang berbau.
Dengan baking soda, anda tidak perlu risau bau hanyir ikan yang datang dari peti sejuk lagi… Soda akan menyerap bau busuk tersebut agar tidak terperap lama didalam dan mengubah rasa makanan lain yang disimpan sekali.

3. Cuci buah-buahan dan sayur-sayuran yang di beli.
Campurkan soda bikarbonat dengan air dan gunakan larutan itu untuk menyuci buah atau sayur yang anda beli dipasaraya. Biasanya buahan import yang dijual mempunyai lapisan lilin yang disapu agar ia tahan lama. Walaupun dikatakan selamat untuk dimakan, adalah lebih baik jika kita basuh bersih bagi menjauhi risiko penyakit.

4. Scrub segala permukaan di dapur.
Hampir setiap tempat kotor di dapur anda boleh mendapat manfaat daripada bahan ini. Dengan menggabungkan baking soda dengan air untuk membersihkan permukaan kaunter, sinki keluli tahan karat, ketuhar gelombang mikro dan pelbagai penutup dan peralatan memasak.

5. Hilangkan kesan minyak dari periuk belanga.
Membasuh alatan yang berminyak merupakan salah satu kerja dapur yang amat menjengkelkan. Tetapi sebenarnya, apa yang perlu anda lakukan ialah rendamkan perkakas atau alatan berminyak tersebut dalam air panas buat beberapa ketika, kemudian gunakan span kasar yang ditaburkan serbuk soda bikarbonat untuk menyental dan membuang segala kesan minyak yang degil.

6. Menyegarkan semula span yang sudah kotor.
Rendam ini staples dapur dalam soda penaik dan air untuk menyegarkan mereka supaya anda boleh menggunakannya lebih lama. Tetapi ingat, anda masih perlu melambungkan span anda setiap dua hingga tiga minggu, bergantung kepada penggunaan.

7. Hilangkan bau hapak pada pelapik tilam, kusyen atau sofa.
Percik kan larutan baking soda pada permukaan fabrik di sekitar kediaman dan biarkan ia selama 15 minit sebelum anda vakum kan semuanya. Anda boleh gunakan cara ini untuk tilam, sofa, kusyen dan mana-mana kawasan yang dilapik dengan fabrik bagi mengelakkannya dari berbau hapak.

8. Buang lumut dan kerak sabun di bilik air.
Gosok tab mandi, jubin, sinki dan tirai mandi anda dengan span lembap dan baking soda. Kemudian bilas dan bilik air anda akan berkilat seperti baru.

9. Dapat mengekalkan warna baju.
Pakaian putih dan berwarna anda akan kelihatan lebih menyerlah jika anda tambahkan secawan baking soda dengan sabun mencuci pakaian. Bahan ini akan membantu mengimbangi tahap pH bagi mendapatkan baju yang bersih dan suci.

10. Bersihkan longkang yang tersumbat.
Kosongkan longkang yang tersumbat dengan mencurah 1/2 cawan baking soda ke laluan longkang tersebut, diikuti dengan 1/2 cawan cuka. Tutup dengan kain basah dan tunggu lebih kurang lima minit, kemudian bilas dengan air panas. TA-DAA longkang anda kita tidak lagi tersumbat, kotor dan busuk.

11. Hilangkan bau busuk pada kasut.
Segarkan udara anda selepas kelas atau setelah balik dari gimnasium dengan beberapa percikan baking soda ke dalam kasut (dan mungkin juga beg sukan anda). Jemurkan seketika, dan tiada lagi bau tidak menyenangkan dari kasut anda.

12. Hilangkan bau sampah di dapur.
Letakkan beberapa sudu baking soda didalam tong bagi mengelakkan bau busuk sampah dari keluar dan menyemarkan udara di dalam rumah.

13. Bersihkan tumpahan minyak di garaj.
Tuangkan sedikit baking soda dan gosok dengan berus yang lembab untuk menghilangkan bekas tumpahan minyak enjin yang degil pada lantai garaj anda.

14. Hilangkan lingkaran air di atas meja.
Hilangkan kesan lingkaran dari cawan pada permukaan meja dengan menggunakan kain lembap dan larutan ubat gigi dengan baking soda. Kemudian ambil kain yang kering dan lapkan sekali lagi sehingga bersih dan bersinar.

15. Kilatkan semula perhiasan yang sudah tidak bersinar.
Apabila perhiasan dan barang kemas anda sudah tidak bersinar dan menarik lagi, anda boelh buatkan paste menggunakan baking soda dan air dengan nisbah 3 : 1 agar campuran tidak terlalu cair. Lap perhiasan menggunakan kain mikrofiber (bukan tuala atau tisu, yang boleh mencalarkan) dan bilas.

Ira nak share macam mana hack meja LATT IKEA menjadi Flisat. Sebenarnya, dah lama aim tapi memandangkan harga pun boleh tahan untuk sebiji meja, sebab tu ambil keputusan hack. Lagi pun set meja ni dah lama.

Bahan-bahan:

Sebiji Meja Latt IKEA
2 biji Trofast storage bos (42x30x10cm)
Dril
Kertas pasir
Gergji
Pensel
pita pengukur

Cara-cara:

– Kayu paling kanan: 43.5 cm panjang, 1.5 cm tebal dan 2 cm lebar. Sama macam kayu kiri.

Jarak antara kayu tengah dengan kedua2 bahagian adalah 30 cm setiap satu.


3 Punca Utama Buah Tomato Rosak Dan Tak Menjadi

Pokok tomato memang mudah untuk di tanam. Akan tetapi, untuk menghasilkan buah yang banyak, cantik dan berkualiti memang agak sukar. Sebab itu, kebanyakkan peladang tomato menggunakan rumah hijau untuk mengusahakan tanaman tersebut. Ia lebih dikawal dan diselanggara. Antara punca utama buah tomato tak menjadi dan tak cantik seperti berikut:

1. Hujung buah hitam dan rata
Keadaan yang kelihatan seaakan masalah penyakit ini sebenarnya berpunca daripada masalah kekurangan kalsium. Hampir separuh buah menjadi rata dan hitam. Selain itu juga, ia petanda bahawa pokok tomato anda tidak menerima siraman secukupnya atau akar yang rosak. Namun, masalah ini kebiasaanya hanya berlaku kepada beberapa biji buah dalam sepohon pokok.

Penyelesaian terbaik adalah bekalkan keperluan kalsium yang mencukupi. Kulit telur adalah sumber terbaik untuk membekalkan kalsium pada pokok tomato. Selain itu, pastikan medium tanaman selalu dalam keadaan lembap

2. Bunga sedikit atau banyak yang gugur
Sekiranya pokok tomato anda hanya menghasilkan bunga yang sangat sedikit atau kebanyakkan bunga gugur sebelum sempat menjadi putik buah, ia disebabkan oleh:
-Kebiasaanya berlaku dimusim kemarau
-Menerima cahaya matahari yang sedikit
-Nitrogen berlebihan

Kebiasaanya masalah bunga yang tdak menjadi disebabkan oleh iklim tempatan. Penyelesaiannya adalah elak 3 perkara di atas. Seperti lakukan kitaran tanaman dan elak tanam pokok tomato ketika musim panas

3. Buah merekah
Buah belum masak ranum atau hampir, terbelah secara tiba-tiba. Hal ini mengundang ancaman keapda serangga perosak dan burung.

Keadaan ini berpunca daripada iklim panas dan kadar kelembapan yang diterima secara mendadak atau mengejut. Sebab itu, kadar kelembapan yang berpanjangan sangat dititik beratkan bagi penghasilan tomata yang berkualiti

Musim panas pasti merungsing dan membimbangkan Sahabat LAMAN. Paling yang dikhuatiri adalah jumlah air siraman yang tidak mencukupi kerana tanaman cepat terhidrat. Lewat sedikit pemulihan dilakukan, pokok atau tanaman tadi akan mati. Namun, tidak bagi 10 tanaman berbunga yang disenaraikan ini. Lebih panas dan ekring, lebih banyak ia menghasilkan bunga.

Berikut adalah 10 jenis tanaman renek berbunga yang tahan panas dan cuaca kering:

1. Bunga butang (Gomphrena globosa)
Di gelar bunga butang disebabkan oleh bentuknya yang bulat seperti butang. Terdapat dalam beberapa warna pilihan antaranya yang paling diminati adalah ungu, pink dan putih. Mudah dibiakkan mulai biji benihnya yang terdapat di dalam kuntuman bunga.

2. Balong ayam (Celosia argentea)
Dari kelaurga yang sama dengan bunga butang, Balong ayam mempunyai warna-warna yang lebih terang seperti merah, kuning dan oren. Balong ayam juga mempunyai ahli keluarga yang lain seperti pokok kucing. Cara pembiakkanya juga melalui biji benih yang diambil dari bunga yang telah kering

3. Bunga pentas (Pentas lanceolata)
Tanaman renek ini mempunyai bunga berbentuk bintang yang tumbuh dalam bentuk gugusan yang besar. Warna merah adalah antara rona yang kerap menjadi pilihan. Untuk memastikan ia sentiasa berbunga dan merimbun, lakukan cantasan di bahagian hujung daun. Jika tidak lakukan cantasan, tumbuhan renek ini akan naik tinggi lebih satu meter dan sukar berbunga.

4. Bunga tahi ayam (Lantana camara)
Walaupun namanya bunga tahi ayam, baunya tidak lah sebusuk yang digamabrkan. tanaman yang berasal dari belukar ini amat digemari oleh serangga penghisap madu seperti rama-rama. Walaupun dalam satu gugusan yang kecil, ia mempunyai 2-3 warna yang berbeza. Perlu kerap lakukan cantasan untuk mengawal tumbesaran tanaman di samping menggalakkan penghasilan bunga yang optimum

5. Ros jepun (Portulaca spp.)
Tumbuhan jenis menjalar ini mempunyai batang yang menyimpan air. Terdapat lebih daripada 20 spesis portulaca di dunia dan ada diantaranya mempunyai khasiat terutamanya untuk kulit. Terdapat pelbagai rona yang ceria, Ros jepun mudah dibiakkan melalui keratan batang.

6. Alamanda (Allamanda spp.)
Alamanda mempunyai bunga yang berbentuk terompet berwarna kuning. Getahnya mempunyai khasiat terhadap kesihatan namun pada dos yang terentu. Dahulunya, ia kerap dipilih sebagai tanaman pagaran kerana warnanya yang terang. Mudah dibiakkan melalui keratan batang dan sesuai untuk semua jenis tanah.

7. Marigold (Tagetes patula)
Bunga yang kerap digunakan bagi tujuan keagamaan terutamanya hindu. Walaupun baunya kurang menarik, warna oren nya melambangkan kemewahan. Di dapati merigold mempunyai kandungan yang digeruni serangga seperti nyamuk dan serangga prosak. Oleh itu, tanaman berbunga renek ini menjadi pilihan sebagai tanaman untuk kawalan serangga biologi di kebun yang mengamalkan cara tanaamn organik

10. Bunga cape (Plumbago capensis)
Tanaman renek jenis bushy ini mempunyai bentuk bunga seperti hydrangea. Rona yang berwarna biru memberi kelainan dan tekstur di laman anda. Untuk pastikan tanaman renek ini sentiasa menghasilkan bunga setiap hari, lakukan deadheading (potong bahagian yang selesai berbunga). Selain itu juga, pemangkasan perlu dilakukan kerap untuk mengawal pertumbuhan tanaman. jika tidak ia menjadi terlalu merimbun dan semak.

Pelaksanaan PKP buat kali ketiga ini mungkin sedikit berbeza dengan waktu pelaksanaan yang pertama pada bulan Mac 2020 dimana kini, ramai dikalangan kita telah mampu menyesuaikan diri dengan norma baharu. Kita telah menguruskan gaya hidup untuk realiti yang kian berbeza sambil mempelajari kemahiran yang baru untuk mengisi masa lapang. Ramai diantara rakyat Malaysia telah membiasakan diri dengan bekerja di rumah, hanya ke pejabat ikut giliran atau apabila diperlukan. Ini membenarkan kita untuk meluangkan lebih masa di rumah untuk melakukan aktiviti-aktiviti yang digemari seperti bersenam. Untuk yang mementingkan kesihatan pemakanan, mereka mengambil peluang ini untuk meningkatkan kemahiran memasak bagi menjamin kesihatan sambil menjimatkan kos kehidupan. Sepanjang tempoh PKP/PKPB, kita dapat melihat kemerosotan pengimportan sayur-sayuran segar akibat sekatan perjalanan yang dikuatkuasakan di seluruh Malaysia. Sekatan ini menyebabkan kelewatan penerimaan sayur-sayuran segar oleh para peniaga runcit justeru mengemukakan persoalan tahap kesegaran sayur-sayuran yang kita peroleh untuk masakan harian.

Oleh sebab yang demikian dan juga kerana ramai yang makin mementingkan gaya hidup yang lestari dan lebih sihat, sebilangan rakyat Malaysia kini giat memulakan perkebunan akuaponik – suatu kaedah pertanian yang semakin popular di negara kita. Kaedah akuaponik telah berkembang menjadi sesuatu yang popular di kalangan rakyat tempatan kerana ia membolehkan kita menikmati sayur-sayuran yang segar hasil tanaman di halaman rumah sendiri!

Kadang-kadang dikelirukan dengan hidroponik, akuaponik adalah cara pertanian yang revolusioner dengan menggunakan sumber daya minimum untuk menghasilkan tanaman dan sayur-sayuran yang terbaik. Ia merupakan kaedah pertanian yang menggabungkan akuakultur menggunakan ikan dan hidroponik di mana hasilnya ditanam tanpa tanah. Ekosistem perkebunan tanpa tanah ini memberi tumpuan kepada pemberian makanan kepada ikan lalu membiarkan hasil buangan mereka memainkan peranan. Setelah ikan-ikan ini menghasilkan sisa-sisa mereka, sisa-sisa yang berkhasiat ini akan disaring dan diubah menjadi pemakanan tanaman yang kemudiannya disalurkan melalui saluran paip ke dalam biji-biji benih agar dapat tumbuh dengan sebaiknya.

Keperluan utama yang harus ada untuk memulakan pertanian akuaponik adalah ikan, ruang untuk membina ladang anda, dan penapis air. Menurut Dr. Richard Ng, seorang petani akuaponik yang juga pengasas Farm2Fork – penyedia perkakasan akuaponik untuk beberapa ladang – keseimbangan ekologi memainkan peranan besar dalam kejayaan ladang akuaponik. Beberapa faktor yang menyumbang kepada perkembangan ladang termasuk nisbah ikan ke air, spesies ikan yang diternak (Dr. Richard mengesyorkan Tilapia untuk mereka yang baru bermula) dan suhu ladang.

“Terdapat begitu banyak faktor yang perlu dipertimbangkan kerana faktor-faktor ini perlu saling melengkapi dan seimbang untuk membuahkan hasil yang signifikan. Penapis air yang kita gunakan juga mampu mendatangkan perbezaan. Tanpa sistem penapisan yang betul, peredaran yang berlaku antara air, tanaman dan ikan tidak akan berfungsi dengan baik,” kata Dr Richard.

Setelah lima tahun berusaha untuk memperbaiki catatan prosesnya, Dr. Richard akhirnya menemui komponen yang tepat untuk memastikan ekosistem yang seimbang bagi memastikan hasil yang terbaik. Sebagai contoh, setelah melakukan beberapa kajian dan eksperimen, Dr. Richard mendapati bahawa ketika menggunakan sistem penapisan air Waterco Malaysia, ia dapat mempercepatkan proses tanpa mempengaruhi ekologi sistem dan ia juga tidak menyebabkan kerosakan iklim malah menjimatkan perbelanjaan secara keseluruhan. Waterco Malaysia, penyedia penyelesaian sehenti yang terkemuka untuk persekitaran air yang selamat dan sihat, juga merupakan satu-satunya syarikat penapisan yang dianugerahkan pensijilan Climate Certified dari Australia. Kini, Dr. Richard dan Waterco telah banyak bekerjasama untuk membantu industri akuaponik.

“Apa yang perlu diketahui adalah kepentingan penggunaan produk/peralatan yang mesra alam dan pada masa yang sama tidak menambahkan kos berlebihan. Idea utama pertanian akuaponik adalah manfaat persekitaran dan sosial bagi masyarakat. Kami berpegang pada etos itu untuk terus kekal mampan.”

Walaupun pelaburan keseluruhannya kelihatan besar pada awalnya, ada banyak sebab mengapa pulangan dari pelaburan ini bermanfaat bukan hanya untuk kesihatan tetapi juga untuk persekitaran kita.

Akuaponik merupakan kaedah pertanian tanpa tanah yang tidak menggunakan racun perosak atau baja kimia. Pertanian akuaponik bergantung pada ikan dan putaran ekosistem. Ini bermaksud racun perosak dan baja kimia tidak sesuai untuk kaedah pertanian ini kerana ia akan membahayakan ikan lalu mempengaruhi ekosistem secara negatif. Kaedah ini boleh dikatakan 100% selamat kerana ia hanya memanfaatkan sisa ikan yang dihasilkan daripada pemakanan berkualiti. Walaupun tidak

menggunakan bahan kimia, hasil tanaman akuaponik dapat tumbuh dengan cantik dalam masa 30 hari dari segi rupa, saiz dan citarasa. Sekiranya anda rasa anda tahu bagaimana rasa keenakan sayur-sayuran, anda pasti terkejut dengan kesegaran sayur-sayuran hasil akuaponik yang tidak tertanding!

Pertanian akuaponik sesuai untuk semua! Bukan seperti pertanian tradisional, tanaman akuaponik tidak memerlukan siraman air secara konsisten dan kerana ia tidak menggunakan tanah, anda tidak perlu mencabut rumpai. Bagi pertanian akuaponik, anda tidak perlu risaukan kekerapan siraman air atau keperluan tanah.

“Setelah beberapa kegagalan yang diharungi, saya telah dapat mengenal pasti bahawa kegagalan dalam pertanian jenis ini selalunya diakibatkan kurangnya pengetahuan tentang asas pertanian, seperti keluasan ladang dan jumlah ikan yang diperlukan. Semua ini memainkan peranan besar dalam mengembangkan ladang akuaponik yang berjaya dan mampan,” tegas Dr. Richard.

“Asalkan anda memahami sains di sebalik akuaponik, penjagaannya pasti tidak akan menjadi masalah.”

Salah satu daripada banyak masalah yang dihadapi dalam pertanian tradisional adalah keperluan tanah yang besar untuk mengusahakan tanaman. Walaupun Malaysia bernasib baik kerana mempunyai banyak tanah yang luas untuk pertanian, tidak semua lokasi sesuai dijadikan kebun lagi-lagilah dengan perubahan iklim yang berterusan. Kaedah pertanian akuaponik yang tidak memerlukan tanah membolehkan sesiapa sahaja memulakan usaha pertanian di halaman rumah mereka! Bagi mereka yang ingin mengkomersialkan hasil tanaman, ruang yang lebih besar akan diperlukan dan untuk tujuan ini, bangunan terbengkalai juga boleh digunakan. Ini bermaksud kita tidak perlu menubuhkan ruang yang khusus buat pertanian jenis ini kerana penggunaan ruang yang sedia ada sudah mencukupi!

Selain dapat memanfaatkan ruang yang ada, kebaikan akuaponik adalah ia satu kaedah pertanian yang menggunakan air yang sedikit namun tetap menghasilkan tanaman yang sama dengan pertanian tradisional yang memerlukan air berjumlah besar sepanjang hari. Bukan hanya itu, jika ladang pertanian tradisional terletak berhampiran sumber air (misalnya tasik), baja yang digunakan mungkin akan meresap ke sumber air yang berdekatan lalu mendatangkan kemudaratan akibat racun yang wujud dalam baja kimia tersebut. Bahan pencemar ini tidak hanya akan mempengaruhi sumber air bagi penduduk yang bergantung padanya untuk memasak dan mandi, ia juga boleh menjejaskan hidupan akuatik.

Akuaponik menggunakan 10% air berbanding dengan pertanian tradisional kerana nutrien air dikitar semula dalam proses gelung tertutup. Pembaziran tambahan tidak akan wujud kerana ekosistem ini bergantung pada kitaran air yang akan terus berulang. Dengan perubahan iklim yang dihadapi seluruh dunia, ianya amat penting untuk mengitar semula sumber yang diperlukan.

Ini hanyalah beberapa faedah utama pertanian akuaponik dimana ia boleh dijadikan penyelesaian kesihatan untuk memperoleh sayur-sayuran segar untuk dinikmati sekeluarga. Ia mudah untuk dikendalikan dan sememangnya mesra alam! Dengan PKP3.0 yang kini masih berterusan, anda boleh memulakan pertanian akuaponik sebagai salah satu projek baru yang anda boleh usahakan di rumah!

Biarpun baru berusia 9 bulan, taman ini telah menunjukkan perubahan ketara 360 darjah yang dilakukan pemilik. Anantha memilih tanaman spesies Bromeliad sebagai watak utama bagi membangkitkan suasana seperti di dalam hutan yang dipenuhi tanaman menumpang pada dahan-dahan pokok rendang. Idea menjadikan spesies tanaman ini sebagai elemen penting didapati saat pemilik mengunjungi Chiang Mai yang memiliki himpunan pelbagai spesies Bromeliad.

Koleksi bromeliad diserlahkan bermula di bahagian hadapan di sebalik kayu keras iras batu yang disandarkan kepada dinding kediaman. Kayu kukuh yang dikilatkan ini menjadi rumah tumpangan membentuk habitat semula jadi bagi himpunan Bromeliad bersaiz kecil. Memiliki perniagaan landskap dan pembinaan membenarkan Anantha bereksperimen dengan ruang serta menghasilkan idea kreatif ini.

Selain daripada elemen landskap lembut yang majoritinya dimonopoli oleh Bromeliad, kehadiran tanaman gantung, elemen air dan batu melengkapkan lagi idea hutan kecil yang dicipta. Menambah fungsi ruang, di bahagian kiri pintu masuk disediakan tempat rehat dilengkapi kerusi dan meja taman buatan kayu kukuh. Bertentangan ruang ini tersergam indah koleksi Bromeliad memenuhi setiap inci ruang taman yang didasari alur air kecil dengan takungan untuk ikan-ikan berenang justeru mencetuskan ambien mendamaikan.

“Taman ini dibina dengan jiwa. Setiap inci taman ini mendapat sentuhan daripada saya sendiri. Sama ada pemilihan tanaman, sistem penyiraman mahupun lokasi tanaman, ia haruslah menetapi keperluan dari segi kuantiti air serta cahaya. Penelitian ini akan menghasilkan taman yang mudah hidup serta kekal berseri,” ujar pemilik saat penulis menyuarakan kekaguman.

Menolak dakwaan Bromeliad sukar untuk dijaga, Anantha mengakui melakukan sendiri  penyelidikan dan eksperimentasi bagi memastikan tanaman tersebut mampu survive di kawasan kediamannya. “Saya mengambil masa selama tiga bulan untuk memahami cara hidup Bromeliad dan karakter tumbuhan ini. Pelbagai penemuan menarik yang didapati sepanjang proses penyelidikan antaranya formula untuk menyuburkan tanaman jenis ini dengan menggunakan enzim buluh,”ujar Anantha lagi tanpa berahsia.

Tujuh kali menukar konsep taman sepanjang 13 tahun menghuni kediaman ini membuatkan Anantha semakin memahami dan fasih mengenai rentak bahasa tubuh setiap tanaman. Maka dengan itu, beliau mencabar diri memilih tanaman Bromeliad sebagai pilihan utama dalam membangkitkan karakter hutan yang diingini.

Bagi menguatkan lagi elemen landskap lembut di kawasan di sekitarnya, tanaman renek berdaun lebar Etlingera elatior dan Calathea lutea dijadikan vertikal landskap mencipta tumpuan di bahagian belakang. Manakala tanaman spesies Juniperus dan Draceana draco diletakkan di tengah-tengah taman bagi menonjolkan bentuk strukturalnya yang unik.

Mengakui menghadapi kesukaran di awal pembinaan taman ini, Anantha kini mampu tersenyum melihat keindahan tamannya. “Dengan bantuan teknologi dan sedikit ilmu, taman ini mampu kekal segar. Sistem penyiraman berbentuk saluran PVC halus sepanjang 60 kaki yang dibina di sekitar taman membekalkan air kepada tumbuhan dalam bentuk kabus sebenarnya banyak membantu mengekalkan kesuburan Bromeliad serta tanaman memanjat,”ujar Anantha.

Saat ditanya lokasi kegemaran di tamannya pula, bekas pegawai khas polis ini pantas menjawab setiap inci taman istimewa baginya. “Setiap sudut mempunyai perspektif pemandangan yang berbeza. Saya suka menghabiskan masa di luar untuk menikmati kemerduan bunyi alam sambil bermeditasi. Ia bagus untuk memberikan ketenangan kepada jiwa,” tambah Ananth.

Menurut pemilik lagi, bagi memastikan minda dan fizikal berfungsi dengan cemerlang, kedua-duanya perlulah mendapat rehat yang secukupnya. Jadi, melalui terapi seperti melihat keindahan pemandangan taman, mendengar bunyi daripada elemen air, bersahabat dengan unggas liar dan menghirup udara segar pasti mencipta suasana rehat menenangkan.

Terdapat kira-kira 35 jenis spesies Bromeliad di dalam taman ini, warna-warna helaian dedaun membangkitkan ilusi persis taman fantasi. Tambahan pula kehadiran sebuah menara pandang yang dikekalkan daripada reka bentuk taman terdahulu mewujudkan ruang santai tersendiri. Dibina sebagai ruang alternatif bagi menyambut tetamu terdekat, lokasinya yang sedikit tinggi memberikan privasi kepada tetamu.

Uniknya reka bentuk taman ini, kebanyakan bahagian ditutupi lapisan batu kerikil dan batu sungai bersaiz sederhana. Batu-batu boulders ini membentuk kawasan berbatu sesuai sebagai habitat tanaman jenis ini yang tidak memerlukan tanah dan kawasan luas. Ruang santai dan taman tidak mempunyai sempadan nyata yang membezakan fungsinya. Penggunaan pelantar kayu di sepanjang anjung dilengkapi perabot luar menjelmakan kesinambungan ruang yang sangat mesra. Penulis sendiri berkaki ayam menerokai keseluruhan kawasan taman.

Setiap ruang mempunyai jalinan perhubungan yang memudahkan eksplorasi ke dalam taman.  Sebagai contoh, untuk memandu pengunjung menuju ke menara pandang, jambatan kayu kecil yang melintasi alur sungai buatan menjadi perantara antara dua ruang ini. Sudut pemandangan merangkumi 360 darjah boleh dilihat dengan jelas dari kedudukan jambatan kecil ini. Di kedua-dua sisi dipenuhi tanaman Bromeliad jenis airplant dan Guzmania memenuhi celah-celah susunan batu. Tunggul kayu pokok rendang pula dijadikan rumah persinggahan buat tanaman ini.

Idea kreatif pemilik bukan hanya dikembangkan melalui bentuk keseluruhan taman, malahan sekecil-kecil elemen turut diberi perhatian. Bunyi air yang lembut dan perlahan daripada kincir air yang diletakkan di dalam kolam ikan memberikan impak besar kepada taman ini. Sayup-sayup irama tersebut diselang-seli dengan kocakan air ikan berenang membangkitkan kedamaian seperti di dalam sebuah hutan kecil.

Nikmat ini bukan sahaja boleh dirasai ketika waktu siang hari, malahan keindahan ini berterusan kala bulan muncul di langit kelam. Benarlah menurut pemilik, bahawa tamannya dikatakan berjaya bukan sahaja disebabkan usahanya sahaja, malahan teknologi terkini menjadi salah satu elemen penting di tamannya. Jadi, tidak hairanlah taman ini sentiasa dikunjungi dan tiada beza siang dan malamnya.

Ketika hari semakin gelap, pemilik menyalakan lampu LED memancarkan cahaya terus ke permukaan taman. Impak indah tersebut penulis gambarkan sebagai sebuah taman fantasi yang dipenuhi tumbuhan berwarna-warni. Tanaman berjuntai lurus turut membiaskan sinaran ini menghasilkan tirai bercahaya indah. Manfaatnya penggunaan lampu LED ini dapat mencerahkan taman dan memberikan peluang menggunakannya setiap masa.

Secara keseluruhannya landskap di taman ini kelihatan berjaya dengan pelbagai elemen yang saling melengkapi. Landskap lembut serasi disatukan bersama elemen landskap kejur serta susun aturnya mewujudkan kedamaian umpama filem fantasi Avatar. Sedikit sentuhan aksesori taman turut menyuntik kehidupan di dalam taman ini. Bak kata pemilik, taman seharusnya dilakar dengan penuh seni melalui jiwa dan sanubari bukan hanya ‘menyumbat’ dan memenuhi ruang-ruang kosong di antaranya sahaja.


Resepi “Homemade Household Cleaner” Dari Lemon Dan Kulit Kayu Manis

IMPIANA ingin membantu anda bagaimana untuk menjaga lantai rumah dengan sempurna agar ia kekal lama dengan modal yang rendah serta hanya menggunakan segala peralatan yang sedia ada dalam rumah.

Perahan Lemon

Anda boleh menjimatkan penggunaan cecair cucian lantai dengan membuat sendiri air cucian agar lantai anda kekal bersih sepertimana ia dipasang mula-mula dahulu.

Bahan-bahannya:

1 biji lemon

1 jug air paip

1 sudu sabun serbuk

Cara membuat:

Campurkan kesemua bahan-bahah di atas iaitu air perahan limau bersama sabun serbuk serta air paip ke dalam baldi.

Mop kawasan rumah anda seperti biasa.

Semburan air untuk menyapu pasir

Selalu apabila kita menyapu lantai, pasti sukar untuk memerangkap pasir halus yang melekat di celahan celahan lantai vinyl flooring rumah anda.

Cara-caranya:

Semburkan sedikit air paip ke atas penyodok penyapu. Ia bertindak sebagai pelekat untuk memerangkap butir kecil pasir dan memudahkan proses pembersihan.

Selepas disembur dengan sedikit air, sapu pasir tersebut ke dalam penyodok seperti biasa.

Hilangkan Bau Hapak Pencuci Hampagas

Masalah biasa yang dihadapi oleh setiap orang ketika mengemas rumah menggunakan vacuum adalah bau hapak habuk yang terperangkap dalamnya. Sama juga keadaannya apabila tidak disedut oleh vacuum, kotoran micro boleh merosakkan lantai rumah anda.

Gunakan serbuk kayu manis untuk menyegarkan udara yang dikeluarkan oleh mesin tersebut agar udara rumah anda bebas daripada bau busuk hapak.

Cara-caranya:

Ambil sedikit serbuk kayu manis, letakkan di hadapan hos penyedut vacuum dan biarkan ia menyedutnya untuk membebaskan haruman kayu manis di sekeliling rumah.

Kilatkan lantai rumah

Tips ini amat sesuai untuk lantai di bahagian dapur yang menggunakan jubin. Kalau tidak dibersihkan dengan betul, seperti tertumpah air berperisa, pasti akan membuatkan lantai anda melekit dan berbau.

Pasti lantai melekit membuatkan anda berasa tidak selesa.

Bahan-bahanya:

1 Penutup pencuci lantai

Cuka

Air Panas

Cara-caranya:

Campurkan kesemua bahan di atas ke dalam baldi dan mop pada lantai jubin dapur anda.

Kesannya akan membuatkan lantai jubin anda kembali berkilat seperti baru dipasang semalam.

Masuk-masuk rumah, terus jumpa dapur. Rumah flat dengan keluasan 712 kaki persegi. Ruang tamu jenis memanjang. Bagi anda yang tinggal di rumah flat, anda perlu bijak menyusun atur perabot serta memilih konsep dekorasi yang sesuai agar rumah tidak kelihatan sempit.

Untuk rumah flat dengan keluasan yang cukup terhad maka dekorasinya perlulah seminimum yang mungkin. Tidak perlu diletakkan terlalu banyak perabot. Elemen hiasan juga biarlah ringkas dan tidak terlalu sarat.

Berikut dikongsikan dekorasi rumah flat dengan keluasan 712 kaki persegi.

SEBELUM:

SELEPAS:

ARTIKEL BERKAITAN:

Setiap ruang yang terdapat dalam sesebuah kediaman biasanya dirancang berbeza memandangkan setiap satunya mempunyai fungsi yang berlainan. Bagi memenuhi keperluan aktiviti dalam sesatu ruangan itu, beberapa perkara yang perlu diberi perhatian termasuklah susun atur ruang, jenis perabot dan material yang digunakan. Selain itu, satu faktor penting yang perlu dititikberatkan ialah penataan cahaya. Selain untuk menerangi ruang sesuai dengan aktiviti, penataan cahaya juga penting bagi mewujudkan suasana yang nyaman dan bertepatan dalam ruang tersebut.

Ruang Tamu
Ruang tamu merupakan salah satu ruang terpenting dalam sesebuah kediaman. Fungsi utama ruang ini merupakan tempat berkumpulnya tetamu dan ahli keluarga selain digunakan juga sebagai tempat bersantai dihujung minggu atau berehat selepas hari yang panjang. Jadi lampu-lampu yang melengkapi ruangan ini mestilah yang dapat memenuhi kehendak dan aktiviti pengguna.

Ruang Makan
Fokus utama penataan cahaya pada ruang makan sudah tentunya pada meja makan. Sebaiknya, letakkan lampu gantung atau pendant light untuk menerangi ruang makan kediaman anda kerana selain bertindak sebagai punca cahaya, lampu gantung juga boleh menjadi titik focal untuk ruang itu.

Dapur
Sebuah dapur dengan rekabentuk yang baik biasanya akan mempunyai banyak tingkap untuk memudahkan cahaya semulajadi. Jadi anda boleh pelbagaikan sumber pencahayaan bagi mewujudkan keseimbangan di dapur dengan cara mengurangkan silau dan bayang. Gunakan lampu esen, lampu kerja dan lampu ambient bagi menerangi dapur anda.

Bilik Tidur
Bilik tidur juga merupakan ruang privasi buat pemilik beristirehat selain membaca atau membuat kerja sambil berehat. Beberapa jenis lampu harus diletakkan didalam kamar, sesuai dengan kegunaan dan aktiviti yang ingin dikalukan. Downlight dan lampu meja atau floor light sesuai untuk diletakkan didalam bilik tidur anda.

Bilik Air
Pencahayaan yang menyeluruh dan terang diperlukan untuk bilik air kerana kebanyakkannya hanya dilengkapi dengan tingkap kecil bagi tujuan pengudaraan ; menjadikannya agak sukar untuk mendapat cahaya semulajadi. Oleh itu anda disarankan untuk memasang lampu yang dapat menerangi keseluruhan ruang dengan baik.

Ada tak di kalangan anda yang suka dengan suasana romantik tetapi tidak tahu bagaimana cara untuk mewujudkan suasana tersebut dalam rumah anda?

Tidak dinafikan, suasana romantik ini sememangnya penting bagi pasangan suami isteri supaya keharmonian dan kebahagiaan rumah tangga dapat kekal berterusan.

Jadi, bagi pasangan suami isteri yang sudah atau baru sahaja mendirikan rumah tangga ingin mewujudkan suasana romantik amat disarankan untuk memiliki lampu berkaki seperti ini di rumah.

Jika kita lihat pada struktur reka bentuk lampu berkaki ini sememangnya unik dan tampak berbeza daripada yang lain. Jarang-jarang kita dapat lihat lampu berkaki yang berbentuk floral seperti ini kan?

Bukan itu sahaja, lampu berkaki ini mempunyai reka bentuk yang bercabang tiga seakan-akan seperti sebatang pohon bunga yang moden maka oleh kerana itu membuatkan lampu berkaki ini tampak romantik sekaligus menwujudkan suasana romantik ruang dalaman rumah.

Untuk pengetahuan anda, lampu berkaki ini didatangkan dengan dua pilihan warna menarik iaitu hitam dan putih.

Manakala, harga bagi lampu berkaki ini pula dijual dengan harga yang sangat berpatutan kerana anda boleh mendapatkan ia dengan harga serendah RM200 sahaja.


Tip Hilangkan Kesan Hangus Pada Permukaan Besi Seterika

Ada tak di kalangan anda yang mengalami masalah untuk menghilangkan kesan hangus pada permukaan besi seterika? Kalau ada, memang stres dibuatnya. Betul tak?

Tetapi, kini anda tidak perlu lagi bimbang kerana ada beberapa tip mudah yang boleh anda lakukan untuk menyelesaikan masalah tersebut dengan hanya menggunakan beberapa bahan.

Jadi, mari kita lihat bahan yang boleh anda guna untuk menghilangkan kesan hangus pada permukaan besi seterika semudah ABC!

1.Panadol Soluble

Bahan pertama yang anda boleh gunakan adalah menggunakan ubat Panabol Solube seperti pada gambar yang tertera.

Apa yang cuma perlu lakukan adalah hidupkan seterika anda kemudian sapu sebiji ubat Panadol Soluble di atas kesan hangus pada permukaan besi seterika sehingga cair.

Kemudian, lapkan pada permukaan besi seterika anda dengan sehelai kain bersih dan hasilnya anda akan dapat lihat kesan hangus pada permukaan besi seterika berjaya dihilangkan.

2.Daun Pisang

Selain itu, pelepah daun pisang juga boleh membantu anda untuk menghilangkan kesan hangus pada permukaan besi seterika. Caranya, ambil beberapa keping pelepah daun pisang, kemudian gosokkan seterika yang telah dihidupkan ke atasnya dengan suhu sederhana panas.

Garam juga dipercayai berkesan untuk menghapuskan kesan hangus pada permukaan besi seterika anda. Caranya mudah sahaja, anda cuma perlu gosokkan permukaan besi seterika anda ke atas sekeping dulang yang ditabur dengan sekampit garam.

Ulang langkah ini beberapa kali dan hasilnya anda akan dapat lihat kesan hangus pada permukaan besi seterika berjaya dihilangkan sehingga bersih.

APA ITU SHABBY CHIC?
Gaya eklektik yang menggabungkan perabot antik dengan warna-warna pastel, renda dan bunga-bungaan feminin, digayakan lusuh atau vintaj. Jika anda sukakan gaya lembut dan timeless sebegini, ini adalah beberapa karakter utama yang perlu ada di kediaman anda untuk mencapai ruang SHABBY CHIC yang begitu cantik lagi menarik.

4 Ciri Shabby Chic

#1 Mix and Match

Buka minda dan jangan takut untuk mencuba sesuatu yang luar dari kebiasaan. Mix and match kan perabot, material, warna-warna pastel dengan elemen klasik untuk look shabby chic yang lebih sempurna.

#2 Elemen Vintaj atau Klasik

Segala perhiasan dan perabot untuk tema ini perlu kelihatan klasik tetapi dalam masa yang sama timeless.

#3 Feminin dan Ceria

Konsep ini memang terkenal dengan gaya feminin nya yang diterjemahkan melalui pemilihan warna dan juga motif floral yang sudah sinonim dengan lambang kewanitaan.

#4 Warna-warna Neutral

Penggunaan warnaneutral dapat tone down kan elemen klasik yang mungkin akan kelihatan sarat jika dipadankan dengan warna yang terang. Jadi, rona seperti putih, beige dan kelabu adalah pilihan yang bijak.

Kredit Gambar : Google

Setiap ruang yang terdapat dalam sesebuah kediaman biasanya dirancang berbeza memandangkan setiap satunya mempunyai fungsi yang berlainan. Bagi memenuhi keperluan aktiviti dalam sesatu ruangan itu, beberapa perkara yang perlu diberi perhatian termasuklah susun atur ruang, jenis perabot dan material yang digunakan. Selain itu, satu faktor penting yang perlu dititikberatkan ialah penataan cahaya. Selain untuk menerangi ruang sesuai dengan aktiviti, penataan cahaya juga penting bagi mewujudkan suasana yang nyaman dan bertepatan dalam ruang tersebut.

Ruang Tamu
Ruang tamu merupakan salah satu ruang terpenting dalam sesebuah kediaman. Fungsi utama ruang ini merupakan tempat berkumpulnya tetamu dan ahli keluarga selain digunakan juga sebagai tempat bersantai dihujung minggu atau berehat selepas hari yang panjang. Jadi lampu-lampu yang melengkapi ruangan ini mestilah yang dapat memenuhi kehendak dan aktiviti pengguna.

Ruang Makan
Fokus utama penataan cahaya pada ruang makan sudah tentunya pada meja makan. Sebaiknya, letakkan lampu gantung atau pendant light untuk menerangi ruang makan kediaman anda kerana selain bertindak sebagai punca cahaya, lampu gantung juga boleh menjadi titik focal untuk ruang itu.

Dapur
Sebuah dapur dengan rekabentuk yang baik biasanya akan mempunyai banyak tingkap untuk memudahkan cahaya semulajadi. Jadi anda boleh pelbagaikan sumber pencahayaan bagi mewujudkan keseimbangan di dapur dengan cara mengurangkan silau dan bayang. Gunakan lampu esen, lampu kerja dan lampu ambient bagi menerangi dapur anda.

Bilik Tidur
Bilik tidur juga merupakan ruang privasi buat pemilik beristirehat selain membaca atau membuat kerja sambil berehat. Beberapa jenis lampu harus diletakkan didalam kamar, sesuai dengan kegunaan dan aktiviti yang ingin dikalukan. Downlight dan lampu meja atau floor light sesuai untuk diletakkan didalam bilik tidur anda.

Bilik Air
Pencahayaan yang menyeluruh dan terang diperlukan untuk bilik air kerana kebanyakkannya hanya dilengkapi dengan tingkap kecil bagi tujuan pengudaraan ; menjadikannya agak sukar untuk mendapat cahaya semulajadi. Oleh itu anda disarankan untuk memasang lampu yang dapat menerangi keseluruhan ruang dengan baik.

Sekiranya anda sedang menghias bilik anak-anak dan mahukan sesuatu yang lebih unik, anda disarankan untuk mengunakan pengikat langsir yang comel ini.

Pengikat langsir ini sememangnya tampak sangat unik kerana ia datangkan dengan pelbagai bentuk haiwan yang sangat comel seperti beruang, musang, harimau, zirafah dan banyak lagi.

Dengan pelbagai warna serta reka bentuk yang comel dan menarik, sudah pasti ia akan menambat dan membuatkan hati anak-anak anda berasa ceria keriangan.

Jadi, pengikat langsir ini sememangnya amat sesuai dan boleh dijadikan sebagai pelengkap aksesori bilik anak-anak anda yang pastinya!

Bukan itu sahaja, harga yang dijual adalah sangat berpatutan serendah dari RM35 sahaja untuk sepasang pengikat langsir yang comel ini.

Sumber: Facebook Pemburu Tiket Murah


Tanam Mangga Dalam Pasu Lebih Mudah Dengan 3 Cara Ni

Terdapat lebih 5000 jenis mangga yang di tanam di seluruh dunia. Ia boleh mencapai ketinggian sehingga 32 meter bergantung kepada jenis dan boleh hidup hampir 100 tahun dengan penjagaan yang rapi.

Di beberapa negara Asia seperti Thailand dan Indonesia, menggunakan kaedah tanaman pokok mangga di dalam pasu atau dikenali dengan nama Tabulampot. Ia lebih mudah diuruskan dan hasilnya juga lumayan.

Sebenarnya, tak susah tanam mangga dalam pasu. Hanya 3 langkah

1. Pemilihan benih.
Pilih benih dari mangga jenis mangga Chuk Anan, Epal, dan Nam Dok Mai. 3 jenis mangga ini adalah jenis senang berbuah. Manakala jenis seperti mangga Harum Manis pun boleh, cuma tidak sekerap 3 jenis ini.
Pemilihan benih pula boleh didapati dalam bentuk anak pokok yang sudah siap dikawinkan atau di “tut” dari pokok induk yang berkualiti dari nursery-nursery berdekatan anda. Kalau diambil dari biji buah, akan memakan masa yang agak lama untuk menghasilkan buah. Jadi beli terus di nursery, lebih mudah dan cepat.

2. Cara penanaman.
Dapatkan pasu plastik/tanah liat bersaiz besar lebih kurang diameter 60cm, atau tong drum (bahagi 2, tebuk lubang kecil dibawah supaya air boleh mengalir keluar). Masukkan selapis serbuk kayu gergaji ataupun cocopeat 1/3 pasu. Selepas itu masukkan tanah campuran top soil + cocopeat atau tanah topsoil sahaja (mana-mana tanah yang nursery jual pun boleh). Jangan lupa masukkan pokok sebelum siap isi tanah dalam pasu ya. Fungsi masuk serbuk kayu/cocopeat adalah untuk air mengalir keluar dari pasu, supaya pasu tidak menakung air. Kalau air bertakung, pokok boleh rosak.

3. Pembajaan.
Dari segi pembajaan pula, boleh pakai baja buah yang terdapat di nursery berdekatan anda. Untuk perkongsian kandungan NPK baja yang boleh digunakan adalah 15:15:15 atau 17:17:17:2, atau baja tahi ayam sahaja. Baja perlu diletak lebih kurang 2/3 kali sebulan. Siram sehari dua kali untuk tanah kekal lembab dan tempatkan pokok di bawah cahaya matahari terus.

Satu-satu kawasan yang menjadi tarikan kita kerana kecantikkan semula jadi, adalah persekitaran kampung.  Dari kanak-kanak lagi, kita akan suka bila pulang ke kampung kerana suka akan permadangan yang lawa dan nyaman bila dipandang. Jadi, bila sudah meningkat usia tua, kita akan mula terasa hendak mahu ada satu rumah untuk diri sendiri di kampung. Tapi kan, jenis rumah apa yang kita nak bina untuk rumah kita di kampung? Mari sini saya tunjukkan jenis-jenis rumah kampung tapi kelihatan moden.

KOTEMPORARI

Selain memanfaatkan ruang tamu yang besar, ia tetap tampil kemas dan cantik dengan gaya kontemporari antara konsep dekorasi yang menekankan keasliannya sendiri. Walaupun ia kelihatan sempit dari luar, menggunakan reka bentuk ini, kawasan kecil mungkin kelihatan luas. Tanggapan ini sesuai untuk mereka yang menghargai kesederhanaan daripada berlebihan. Kayunya masih jelas, tetapi ia telah diselitkan dengan bahan tambahan untuk menambah ciri moden seperti mainan warna, corak perabot, dan sebagainya. Ia juga penting untuk memilih warna asas, komponen warna bumi, dan gabungan warna tertiari sekunder dan dramatik.

MINIMALIS

Ringkas, teratur dan tidak terlalu panjang. Itu adalah pendekatan mudah yang sesuai untuk memodenkan kediaman kampung. Idea minimalis tidak memerlukan sejumlah besar perabot dan butiran. Warna cat yang memenuhi tanggapan ini selalunya merupakan campuran neutral. Pilihan rona neutral menyerlahkan nilai estetik kotej dusun yang sederhana namun menarik.

STAIL KABIN

Rumah kabin atau rumah kontena adalah kediaman alternatif yang dibina di Malaysia menggunakan kontena kargo. Oleh itu, jangan hairan jika anda terjumpa rumah kampung yang diperbuat daripada bekas yang saiznya mungkin sedikit.

Biasanya, saiznya adalah sekitar 20 kaki × 10 kaki, namun ia bukan bekas besi sepenuhnya. Ia masih mempunyai unsur seperti papan dan kayu jati.

Ia juga dikemas kini dengan menggunakan batu, simen, dan besi berongga untuk mengukuhkan asasnya. Untuk membahagikan kawasan di dalam rumah, papan fascia dan papan gypsum digunakan untuk membina dinding.

Jadi, ini sahaja jenis rumah kampung yang boleh kelihatan moden. Anda boleh cuba pilih dan cari jenis-jenis lain untuk rumah kampung anda.

Ramadhan 1441 di jalani dengan cara yang sangat berbeza di seluruh dunia. Syyidul Syukur tahun ini disambut ketika dunia sedang berperang dengan tentera yang tak kesat di mata. Namun, disebaliknya penuh dengan hikmah.

Dikesempatan PKP (Perintah Kawalan pergerakkan), jadikan ia sebagai hikmah ramadhan agar kita lebih fokus menunaikan ibadah ini secara sederhana dan terhindar dari fitnah dunia. Mudah-mudahan, Ramadhan 1441 ini kita tidak terdiri dari 9 golongan yang rugi nikmat Syyidul Syukur, Penghulu segala bulan. 9 golongan tersebut adalah:

GOLONGAN PERTAMA
Iaitu mereka yang tidak melaksanakan ibadah puasa dengan penuh keimanan dan ikhlas kepada Allah, sebaliknya berpuasa dengan perasaan riak dan puasa adat sahaja

GOLONGAN KEDUA
Mereka yang tidak beribadah pada malamnya (dengan solat tarawih dan lain) kerana bermalas-malasan dan sengaja memberatkan diri dari melakukan ketaatan, maka tiada habuan keampunan dosa bagi mereka di bulan Ramadhan

GOLONGAN KETIGA
Mereka yang berterusan mengamalkan akhlak yang buruk di mana puasanya tidak sedikit pun menghalangnya dari berkelakuan buruk itu dan dari melakukan perkara haram

GOLONGAN KEEMPAT
Mereka yang banyak menghabiskan masa dan saat-saat keemasan di bulan Ramadhan dengan tidur, lalai dengan menonton TV, mendengar lagu dan nyanyian, menonton cerita-cerita yang dimurkai Allah

GOLONGAN KELIMA
Mereka yang mensia-siakan solat 5 waktu, tidak berkunjung ke masjid dan surau bersama para jemaah. Berbeza tahu ini, dalam tempoh PKP kita tidak dibernarke ke surau mahupun masjid. Tapi, peluang tersebut boleh lah kita berjemaah bersama keluarga dan mempercepatkan solat

GOLONGAN KE ENAM
Mereka yang merosakkan puasa mereka dengan sengaja melakukan perkara-perkara yang membatalkan puasa seperti bersetubuh, makan dan minum, mengeluarkan mani dengan sengaja, mengadu domba, mengumpat, hasad dengki, mengejek-ngejek dan mempermainkan orang lain, menyebut kata-kata kotor, berhias (bersolek) dan sebagainya

GOLONGAN KETUJUH
Mereka yang hanya bersungguh-sungguh dalam beribadah di awal Ramadhan serta berazam untuk bertaubat dan beristiqamah dalam beribadah, tetapi bertukar sebaliknya dengan menjalani kehidupan yang sia-sia dan melalaikan

GOLONGAN KELAPAN
Mereka yang meninggalkan Al-Quran di bulan Ramadhan di mana Al-Quran tidak dibaca dan ditadabbur

GOLONGAN KESEMBILAN
Mereka yang bakhil dengan harta yang dianugerahkan oleh Allah kepada mereka dan tidak menafkahkannya ke jalan Allah dengan memberi makan orang yang lapar, tidak memberi makanan berbuka kepada orang yang berpuasa dan tidak memberi pakaian kepada orang yang tiada pakaian

Black pink bukan sahaja boleh merujuk kepada band wanita dari Korea tetapi black pink atau gabungan rona hitam dan merah jambu juga boleh dijadikan inspirasi ketika menghias kediaman.
Tanggapan bahawa gabungan dua rona ini hanya sesuai untuk kaum wanita adalah tidak benar sama sekali kerana elemen feminin warna merah jambu apabila digabungkan dengan warna hitam, mampu mewujudkan suasana anggun dan misterius menjadikan ruang anda sempurna dengan suasana yang nyaman. Keterampilan ruang juga boleh berubah serta merta apabila anda berjaya menghias kediaman dengan dua warna yang sangat kontra tetapi saling melengkapi ini. IMPIANA kumpulkan 20 idea ruang Blackpink yang boleh anda jadikan rujukan. Selamat mendeko!


Jenis-jenis Tanaman Yang Tidak Sesuai Ditanam Secara Bercampur Yang Wajib Anda Tahu

Tak semua tanaman sesuai di tanam bersama atau berdekatan. Namun, sebahagian besar tanaman yang ditanam secara berhampiran mempunyai banyak faedah. Kebiasaanya konsep tanaman bercampur ini banyak di gunakan oleh pekebun-pekebun besar untuk emamstikan keseimbangan kitaran tanaman. Konsep tanaman ini dipangil companion plant atau tanaman peneman.

Untuk pastikan tanaman companion sahabat laman menjadi, pastikan setiap suai padan jenis tanaman yang di pilih mengikut jadula yang telah disediakan di bawah.

sumber: https://www.windowbox.com/

Terdapat pelbagai jenis baja yang berada di pasaran. Tapi tak semua baja tu sesuai untuk jenis-jenis tumbuhan tertentu. Begitu juga dengan pokok bunga kertas. Walaupun kedengaran ia amat mudah di tanam, tapi jika bunga nya tidak berhasil sudah pasti menyakit hati.

Terdapat beberapa faktor lain yang mempengaruhi penghasilan bunga oleh pokok bunga kertas. Ia termasuklah akarnya perlu bersesak-sesak untuk menghasilkan bunga. Sebab itu, pokok bunga kertas yang di tanam di dalam pasu lebih berbunga lebat berbanding di tanah.

Ada faktor lain yang mempengaruhi bunga kertas. Ia termasuklah pencahayaan, penyiraman dan lain-lain faktor umum yang perlu di beri perhatian. Haaa… Dengar macam senang je kan.

Tapi dalam banyak-banyak faktor pembajaan paling pening. Macam-macam jenis baja kat pasaran. Tapi apa baja yang betul-betul sesuai untuk bunga kertas? Berikut adalah 10 cadangan baja bunga kertas oleh rakan facebook:

1. Baja 12:12:17

Baja 12:12:17 adalah seperti baja kompaun 15:15:15. Ia merupakan baja yang berwarna biru yang banyak digunakan oleh industri pertanian kerana ia mengandungi sumber lengkap seperti yang diperlukan oleh tanaman.

2. Baja Bunga dan Baja subur

Baja bunga di pasaran kebiasaannya berwarna pink dan untuk subur ungu. Baja jenis ni mudah sangat nak cari. Selain di nurseri, mall yang ada ruang gardening pun ada jual. Tapi kaedah penggunaan nya harus lah secara berselang seli. Tak boleh pakai serentak. Contohnya minggu ni dah bagi baja bunga, minggu depan baja subur pula.

3. MOL Bawang

MOL bawang atau mikro organisma lokal yang diperbuat dari bawang ini memang sesuai untuk pelbagai jenis tanaman. Tapi kalau ikut pada cadangan Nur Faezah nie, die rendam dengan air biasa dan campuran pelbagai bawang busuk dan kulit bawang semalaman sahaja. Tapi hasilnya masih mantap.

Cuba bayangkan anda buat MOL bawang. Lagi hebat rasanya. Cara hasilkan MOL bawang adalah dengan mencapurkan pelbagai jenis bawang dan kulitnya bersama gula perang. Peram selama seminggu dan 5ml daripada pati yang terhasil dicampur bersama 1 liter air.

4. Baja Mutiara Organik

BMO atau baja mutiara organik jelas menunjukkan ia adalah kandungan semula jadi. Kalau dikalangan usahawan tani, baja organik ni memang terkenal. adalah campuran mikroorganisma berfaedah terdiri daripada bakteria fotosintetik, bakteria laktik asid, yis, aktinomaiset dan fungi penapaian. BMO digunakan sebagai inokulan utuk menambah kepelbagaian mikrob dalam tanah.

Kalau anda rajin nak hasilkan baja BMO sendiri boleh cuba resepi ini:

1kg Gula merah
700gm Kulit pisang
200gm Kulit udang
100gm Kulit telur

Galukan semua dan perap selama 20 hari. Selepas 20 hari ambil 1 bahagian pati BMO dan campurkan bersama 20 bahagian air dan jadikan ia sebagai semburan pada pokok bunga kertas.

5. Baja XY

Baja xy seperti baja AB yang mengandunggi nutrisi seimbang yang diperlukan oleh tanaman secara hydroponics, pasu Nutripot, atau siraman ke pasu,.

6. Baja AB

Seperti yang diperkatakan, baja XY dan AB mempunyai fungsi yang sama. Akan tetapi, baja AB lebih mudah diperolehi dan dikenali.

7. Baja kopi

Baja Kupi yang dikatakan adalah baja kopi lah tu. Bukan baja serbuk kopi tau. Ia baja yang telah diproses yang ada bau kopi tu. Baja tue memang ramai akui meamng hebat untuk pelbagai jenis tanaamn sama ada sayur, buah-buahan mahupun pokok ornamental.

8. Baja bayam

Ni memang pelik. LAMAN Impiana tak peranah pulak dengar orang gunakan bayam yang segar-segar tue tepek kat pangkal pokok buat baja. Tapi ini yang dikongsikan oleh Nun Wauro dalam group Kelab Pencinta Bunga dan pokok Hiasan

9. Baja buah

Seperti yang dinyatakan oleh Musfarizal risal, Toke nurseri tue suruh dia letak baja buah untuk dapat bunga yang lebat. Tapi logik juga apa yang dikatakan tu. Boleh try.

10. Baja merah.

Baja merah setahu LAMAN Impiana adalah untuk bunga. Tapi Izam kata dia guan 2 jenis baja biji merah. Mungkin 2 jenis baja bunga. cuma kaedah meletakkan baja tue yang nampak berbeza dari kebiasaan. Izam tak tabur tapi di letak setempat sahaja.

Rumah-rumah zaman sekarang kebiasaannya sempit dan tidak ada tanah seperti rumah ibu bapa kita di kampung. Tambah-tambah yang tinggal di bandar dan menetap di rumah bertingkat. Tapi walau apa pun kekangan kalau dah suka dan minat, dinding pun boleh kan? Jom tengok idea mana satu yang boleh kita buat di rumah.

BAGAIMANA SEMBURAN SABUN BERTINDAK
Campuran sabun untuk merawat serangan serangga dapat memusnahkan mites, aphids,thrips, white flies dan belalang. Kandungan asid yang terdapat di dalam campuran sabun akan diserap oleh lapisan exoskeleton atau kulit serangga dan menyebabkan ia terhidrat seluruh badan. Pasti ramai yang tidak yakin akan manfaat sabun basuhan kepada tanaman.

Namun, di luar negara, kebanyakkan pekebun yang bercucuk tanam untuk tujuan hobi telah bertukar dan memilih sebatian sabun ini sebagai semburan anti serangga. Ini menunjukkan, sebatian ini efektif. Mungkin ada yang khuatir akan kesan kimia yang terdapat pada sabun yang digunakan sebagai racun serangga. Hakikatnya, jumlah kimia tersebut tak lah di tahap yang mampu mengancam nyawa. Yaang penting, pilih sabun basuhan yaang tidak mempunyai campuran peluntur.

3 LANGKAH MUDAH UNTUK HASILKAN SEMBURAAN SERANGGA DARI SABUN BASUHAN
Anda hanya memerlu 2 bahan sahaja untuk menghasilkan campuran semburan serangga iaitu

NOTA:
• Pastikan anda tidak menggunakan sabun pencuci pinggan kerana ia akan merosakkan tanaman malah tidak memberi kesan terjadap serangga perosak. Ini disebabkan pencuci pinggan tidak mempunyai fatty acid
• Cuba sembur di bahagian kecil yang di jangkiti dan biarkan 3 jam. Jika daun atau tanaman tidak menunjukkan sebarang tindak balas seperti layu atau kesan terbakar, ia boleh digunakan pada keseluruhan tanaman. Jika terdapat tidak balas, ini bermaakna sabun yang digunakan mempunyai peluntur


(VIDEO) Tukar Warna Sarung Sofa Tanpa Perlu Re-Upholstery

Sofa dengan kemasan kulit asli memang sesuatu yang ramai idamkan. Namun harganya bukan lah kepalang. Jadi, IMPIANA nak cadangkan, apa kata anda beli sahaja sofa kulit secondhand. Kenapa secondhand? kan dah tak cantik kulitnya kotor. Kotor atau warna kurang menarik boleh diselesaikan dengan mudah. Anda boleh tukar warna kulit sofa mengikut tema kediaman tanpa perlu upah orang atau hantar re-upholstery yang mahal. Apa yang anda perlu lakukan adalah dengan mengecat semula sofa kulit tersebut. Tapi, bukanlah sebarang cat yang boleh digunakan.

Antara peralatan dan keperluan yang perlu disediakan sebelum menukar warna sofa kulit anda adalah sepertti berikut:

Bahan-bahan:
Dye kulit (pilihan warna mengikut kehendak)
Rubbing alcohol
sarung tangan getah
span basuh pinggan (pastikan teksturnya lembut bagi mengelak permukaan kulit luka)
plastik
Kain tuala kecil yang bersih

Cara-cara:
1. Basahkan kain tuala dengan rubbing alcohol
2. Lapkan keseluruhan permukaan kulit sofa. Langkah ini perlu di lakukan beberapa kali untuk menanggalkan kekotoran dan kesan pelindung kulit yang asal.
3. Biarkan sofa kering sepenuhnyas sekurang-kurangnya seharian
4. Aliskan dye kulit pada sofa dengan menggunkan span. Sapuan perlu dilakukan secara membulat dan perlu sedikit tekanan untuk memastikan dye dapat diserap fabrik kulit. pastikan anda menggunkan sarung tangan ketika melakukan sapuan dye
5. Lakukan beberapa sapuan dye sehingga lapisan warna yang diinginkan kelihatan rata. Kemungkinan, anda perlu lakukan lebih dari 5 kali sapuan dye namun untuk lapisan yang akhir, sapuan hanya dilakukan dengan lembut bagi mengelak lapisan dye sebelumnya calar

Antara kejadian yang boleh buat hilang mood adalah apabila sinki atau saluran air di mana-mana bahagian kediaman kita tersumbat. Kucar-kacir dapur dibuatnya dengan pinggan mangkuk yang bertimbun dan air bertakung, memang stress lah!

Tambahan pula ada yang ahli keluarga ramai dan memang memerlukan sinki untuk nak cuci segala macam benda, pastinya perkara ini akan menjadi masalah besar dan perlu diselesaikan dengan secepatnya.

Salam semua.. ok nak tunjuk resepi masakan baru berasaskn 3 bahan … hehe gurau naaaa….. ni skill kita pompuan2 nak settle kan masalah longkang atau saluran air TSUMBAT tahap makhluk asing mnguasai … senang je. Tengok caption and selamat MENCUBA!!!

SALUR AIR BILIK AIR AKAK TERSUMBAT BARU2 NI.. DAH DEKAT 4 HARI TAU?? then tingat la dulu pernah wat skill ni.. tapi sebelum tu tak confident sebab dulu tak truk cmni. Yang ni blok habis sinki yg alirannya sekali (ikut teori akak jela hehe) . Longkang luar tu pun sumbat. Adeh tak sanggup haku .. Sebelum ni akak dah pernah la tunjuk skill ni tapi takde video… now dapatla buat testimoni lagi sekali ..

JADI OLEH SEBAB TERLALU TERUK AKAK BELI 2 BAKING soda! Hambik… siap la. SO BELI JE KAT SPEEDMART NI…. TAK SAMPAI 10 HINGGIT.

Hehe..saja nak interframe. Pic selepas BERJAYA!! ALHAMDULILLAH… SELAMAT MENCUBA BAGI YG ADA MASALAH NI…. TAK YAH FENING2 PANGGIL PLUMBER K…..

Haaa ni memang nak basuh pinggan tension!

SEBELUM

SELEPAS

Caranya :

1) Tuang baking soda tu.. dengan penuh kasih syg and kesungguhan… sambil berdoa semoga urusan jalan lancar…

2) Then msukkn pulak cuka. Tengok kemeluapannya haha… tunggu jap 5 min.

3) Masa ni sy off on video pegi ambil air panas n curah air panas yg baru pas menggelegak tu…. ! Pastikan panas tahap mggigil nk bawak tau.. akak tak dpt amik pic tengah curah ayaq panaih sebab tgn akak dua je.. tak kan guna kaki lak…sorry.

4) Dan SABAR tunggu .. akak punya proses ambik masa 1/2 jam lbih. (Sempat g solat masa ni) selesai solat dengar2 bunyi gelegak and air down serta merta, TAK SEMPAT AMIK VIDEO..

OK PENTING!! JGN EXPECT KORANG DPT HASIL IMMEDIATELY TAU.. tunggu dalam 1/2 jam.. sat g akan kedengaran seakan bunyi kahak pekat dikeluarkan.

Selamat mencuba!

Kipas siling makin lama, makin tak rasa angin nya. Ada tu, perlahan macam speed no. 1 walaupun dah letak maksimum. Kebiasaanya, masalah ini berlaku pada kipas yang dah lama. Jadi, ramai beranggapan dah sampai masa kipas tersebut rosak.

Salah tu. Sebenarnya, ada dua sebab kenapa kipas siling anda tidak rasa angin nya atau perlahan.

1. Kipas berhabuk

Ini punca utama. Bila terlalu banyak habuk di bilah kipas, ia akan mula perlahan. Ramai yang culas untuk membersihkan kipas. Almaklum lah kedudukan nya yang sukar dicapai. Tambahan kalau mengelap habuk pada kipas siling, bertaburan satu rumah habuknya.

Sebenarnya, ada cara mudah dan menjimatkan masa untuk mencuci kipas siling ni. Nak tahu macam mam? [Klik sini]

2. Kapasitor rosak

Kipas, mahal macam mana pun sampai masa kapasotornya rosak. Bukan rosak apa, dah tiba masa. Kapasitor ni lah yang berperanan menghasilkan kelajuan pada kipas.

Tak perlu tukar kipas baru, beli sahaja kapasitor dari kedai hardware. Harganya baru RM 5-7. Tak pandai nak memasang, boleh cara tutorial mengganti kapasitor di dalam video yang disediakan

Bulan puasa ni badan mudah rase letih dan perut cepat lapar walaupun lepas berbuka. Padahal, masa berbuka tadi dah makan banyak. Nanti nak mengonyel, dah berat perut lagi lah mata mengantuk dah kantoi terawih pula. Ruginya!

Saya ingin berkongsi satu tips mudah untuk power up tubuh.

Bahan ni senang didapati. Belakang rumah banyak tanam. Buahnya kecil sebesar guli, bersifat sitrus.

Masam-masam dan baunya semerbak.

Limau kasturi (citrus mitis) atau calamondin dalam Bahasa Inggeris adalah hibrid inter-genetik antara limau nipis dan mandarin.

Di luar bulan puasa, boleh juga guna tips ni untuk kegunaan harian.

Terutama apabila pulang dari kerja. Badan rasa lesu dan nak mengunyah.

Mengopi dan mengeteh. Berpisang goreng dan berkeropok lekor.

Apabila stres, badan mula minta makanan ringan. Stres turunkan vitamin C dalam tubuh.

Makan bukan makin bertenaga. Malah makin lesu.

Elak makan makanan berminyak. Ambil minuman limau kasturi untuk tenaga.

Caranya pun mudah:
1. Perah limau dalam bekas ais seperti gambar. Pastikan penuh atau 3/4 penuh
2. Masukkan madu. Gunakan madu stick seperti dalam gambar. Mudah.
3. Simpan dalam freezer.
4. Dekat waktu berbuka, masukkan ketulan ais limau kasturi madu ke dalam cawan.
5. Masukkan air panas separuh cawan. Biar ais kiub cair. Minum.

Tak cukup satu letak dua. Tak perlu pening.

Limau kasturi ni tinggi vitamin C dan antioksidan. Antibakteria.

Dikenali sebagai ‘tonik kecantikan’ sebab kesannya pada kulit. Nikmati segarnya. Rasai kuasa limau kasturi.

Kajian dalam Journal of Food and Drug Analysis (2017),
“Limau kasturi kaya dengan 7 jenis flavonoid serta jumlah asid askorbik dalam limau kasturi mampu cantikkan kulit.”

Petua orang dulu untuk muka glowing gitu.

Sebab apa? Sebab ia detoks usus. Cuci kerak melekat serta bersihkan organ.

Bila usus sihat. Takkan beri masalah pada kulit muka. Jerawat pun takkan naik senang-senang.

Julia F. Morton dalam bukunya bertajuk ‘Fruits of Warm Climates’,
“Limau kasturi bantu bersihkan jerawat bernanah (vulgaris acne) dan kegatalan pada kemaluan apabila disapu pada kulit.”

Air perahan limau kasturi juga digunakan untuk redakan demam selesema.

Sewaktu berbuka, boleh minum untuk bantu supaya tak terlebih makan.

Ada 1001 kebaikan limau kasturi ramai yang tak tahu.

Jangan percaya saja. Cuba amal.


Cara Mudah Biak Sendiri Pokok Bunga Satay Dalam Pasu

Bunga satay atau Angelonia adalah tanaman renek bermusim yang mempunyai vibrasi rona yang menarik. Pernah menjadi antara tanaman wajib bagi peminat laman satu ketika dahulu. Namun, dikatakan tanaman ini perlu iklim yang sejuk dan penyelengaraan yang rumit. Bila selesai musim berbunga sahaja, ia mula mati dan perlu diganti. BETUL KE?

Seperti Petunia, ada jenis Angelonia yang sesuai dengan iklim panas dan lembap sepanjang tahun di Malaysia. Untuk elak angelonia nie dari merompongkan batas tanaman apabila selesai musim bunga, sulaman perlu dilakukan seperti mana yang pernah dibincangkan di dalam artikel penjagaan petunia. Tak semestinya sulaman perlu dilakukan dengan membeli pokok yang baru. Anda boleh biak sendiri Angelonia dengan cara yang mudah.

3 minggu lepas ada tanam keratan yang terpatah masa pindah ke pasu. Ingatkan akan mati, tapi menjadi hidup pula. Hari ini keratan terpatah yang disemai sudah tumbuh akar, bertambah cabang dan juga sudah berbunga.

Oleh itu, Bagi memastikan batas angelonia sentiasa penuh dengan bunga. sulaman perlu kerap dilakukan. Biakan didalam pasu lain terlebih dahulu. Bila ada kekosongan batas, baru kita sulam.

Ambil beberapa keratan beatang yang telah matang dan buang daun di bahagian bawah untuk memudahkan ia ditanam. Cocokkan keratan batang tadi ke dalam medium tanama yang telah dimuatkan di dalam pasu atau polybag

Kondisi awal angelonia setelah ditanam semula

Menjelang usia 3 minggu, keratan yang disemai mula berakar

Angelonia yang menjalani proses sulaman telah matang dan penuh satu pasu

Saje belanja tip penyediaan media tanaman anggur cara saya. Sebeanrnya saya tak ada lah tau sangat teknik yang betul, tapi macam ni lah yang saya buat setiap kali tanam pokok anggur.

Untuk lebih mudah diurus dan elak akar anggur merosakan struktur kediaman, En Hafiz tanam pokok anggur dalam kalbat. Ini caranya:

1. Sediakan medium tanaman dari campuran 1 bahgian tanah kompos, satu bahagian pasir, satu bahagian sekam bakar, satu bahagian sekam mentah, satu bahagian top soil dan sedikit kapur pertanian (kapur pertanian ni agak-agak je, Ia bagi tujuan neutralkan keasidan tanah dan masukkan ke dalam kalbat

2. Mula-mula korek atau buat lubang berkedalaman 2 kaki

3. Sediakan tinja kambing yg dah reput dalam 1 bekas dan masukkan ke dalam lubang yang telah dikorek tadi

4. Timbus semula lubang yang di gali tadi dengan medium campuran yang telah disediakan

5. Ginilah rupanya adunan tadi..biarkan dulu tanah ni dalam 7-14 hari untuk “menyejuk’..Tujuannya supaya media terkompos dgn sempurna. Atau jika nampak anak2 rumput mulai tumbuh di atas permukaan media, itu membawa petanda anak pokok anggur sedia utk dipindahkan.

6. Setelah cukup tempoh 1-2 minggu, korek semula lubang dan gunting bahagian belakang polybag anak pokok anggur

7. Masukkan anak pokok sekali dgn polybag ke dalam lubang

8. Kambus tanah di celah-celah rongga luar polybag dan siram. Dah siappp, jangan siram kerap sangat ye musim hujan ni. Agak-agak tanah macam nak mengering baru siram. Sebab akar anak anggur sangat sensitif dengan air yang berlebihan. Sekian.

Baja 3 IN 1 SB Pokok Anggur Pack Jimat Organik + Subur + Buah

Terbaru, LAMAN Impiana jumpa satu lagi perkongsian dari sahabat dari Thailand yang menggunakan redbull dan belacan sebagai penggalak akar untuk menyemai buluh manis. Campuran penggalak akar hanya menggunakan 1 sudu belacan dan 2 sudu Redbull atau sebarang air tonik.

Jenis pemangkasan

Pemangkasan adalah amalan penjagaan softscape paling penting terutamanya untuk tumbuhan berbatang keras seperti pokok, tumbuhan renek dan sebagainya. Aktiviti ini memerlukan penggabungan kemahiran seni dan ilmu sains bagi memastikan pemangkasan yang dilakukan itu menepati keperluan tumbuhan. Terdapat tiga jenis asas pemangkasan yang kerap digunakan untuk iklim Malaysia. Setiap jenis mempunyai tujuan dan kesan yang berbeza.

Cara paling mudah dan cepat untuk melakukan pemangkasan adalah dengan memetik hujung pucuk dengan menggunakan jari. Dengan cara ini ia dapat menggalakkan pertumbuhan tunas baru dan menjadikan tumbuhan merimbun dan berdaun lebat. Teknik ini digunakan untuk tumbuhan annual dan perennial terutamanya untuk pokok yang baru lepas berbunga. Teknik ini juga sesuai digunakan untuk tumbuhan renek berdaun seperti Alternanthera spp. dan tumbuhan herba. Ia mampu menggalakkan percambahan tunas baru dan secara tidak langsung pokok herba menjadi rimbun.

Teknik heading digunakan untuk mengawal tumbesaran dan membentuk pokok mengikut bentuk yang telah ditetapkan. Teknik ini kebiasaannya digunakan untuk pokok bonsai atau topiari. Pastikan dahan atau ranting yang hendak dilakukan heading telah bertunas dan mengeluarkan daun. Pemangkasan perlu dilakukan di bahagian atas tunas secara menyerong dengan sudut 45 darjah. Anda hanya memerlukan hand-held pruners untuk memudahkan tugas-tugas pemangkasan.

Thinning bertujuan untuk mengurangkan kepadatan dahan dan memberi ruang kepada ranting bergerak bebas. Setiap keratan atau pemangkasan thinning akan menyebabkan dahan atau ranting dibuang keseluruhannya. Dengan melakukan thinning, ia membantu pokok mengurangkan kadar persaingan terutamanya untuk pokok yang ditanam bagi tujuan penghasilan produk seperti pokok buah.  Secara tidak langsung ia membantu pokok yang telah dilakukan thinning mengeluarkan hasil yang berkualiti tinggi.

Berapa banyak pemangkasan perlu dilakukan?

Kebiasaannya, tidak lebih 25% dari saiz kanopi pokok muda perlu dicantas setiap tahun. Namun, ia bergantung pada jenis dan kondisi pokok. Ada kalanya 5% hingga 10% sahaja pemangkasan yang perlu dilakukan untuk membentuk struktur dan bentuknya. Manakala pokok yang cepat membesar dan mengalami kerosakan, sekurang-kurangnya 25% bahagiannya perlu dipangkas, termasuk bahagian yang rosak. Tapi perlu dipastikan juga bahagian bawah pokok mempunyai daun yang lebat untuk melindungi kekuatan batang pokok (leader).

Bila pemangkasan boleh dilakukan

Waktu pemangkasan dilakukan bergantung kepada tumbesaran pokok. Untuk pemangkasan bahagian pokok yang telah mati, ia boleh dilakukan pada bila-bila masa sahaja. Namun, untuk tujuan menggalakkan pokok atau tumbuhan renek cepat berbunga, pemangkasan perlu dilakukan apabila bunga mula layu. Manakala untuk pokok berbuah, pemangkasan sesuai dilakukan apabila hasil atau buah telah dituai. Elakkan daripada melakukan pemangkasan ketika pokok mula mengeluarkan putik bunga kerana ia akan mengganggu sistem pokok dan ada kalanya boleh menyebabkan pokok merajuk untuk berbunga semula.


Tip Cuci Rumah SUPER MUDAH & Murah Tanpa Bahan Kimia Untuk Kediaman

Rutin mencuci dan mengemas rumah sememangnya perlu dilakukan secara mingguan. Sekali culas, tugasan jadi berganda dan lebih membeban. Dalam mencucui dan mengemas kediaman sudah pasti keperluan lain perlu tersedia untuk memudahkan kerja. Sebab itu, ramai yang sanggup berhabis duit untuk membeli peralatan termasuklah berus, penyapu, sabun dan sebagainya yang mahal.

Hakikatnya, anda boleh jimat dengan hanya menggunakan bahan-bahan yang murah dan mudah. Berikut tip-tip mencuci dan mengemas rumah SUPER MUDAH dan MURAH dengan hanya menggunkan bahan dapur yang sangat membantu anda

ELAK HABUK MELAKAT PADA PERABOT

Lap perabot dengan semburan pelembut pakaian. Campurkan 1 bahagian pelembut pakaian ke dalam 10 bahagian air bersih dan letakkan di dalam botol semburan. Goncang perlahan jangan sampai berbuih dan sedia untuk digunakan. Pastikan semburan pada permukaan perabot kering sepenuhnya setiap kali digunakan

KILATKAN PERMUKAAN JUBIN

Tidak kiralah sama ada pada permukaan counter top atau lantai, untuk pastikan ia sentiasa kelihatan bersih dan berkilat mop kan dengan bancuhan air panas dan cuka

PENYEGAR UDARA TAHAN LAMA

Campurkan 1 bahagian cuka dan satu bahagian pelembut pakaian di dalam botol penyembur. Goncang dan semburkan pada fabrik di rumah seperti langsir dan sofa. Aroma wangi tahan lebih lama

PENYEGAR TANDAS

Campurkan 1 sudu kecil soda bikarbonat + 1 sudu kecil cuka + 1 cawan air di dalam botol semburan. Setiap kali selepas digunakan, semburkan campuran air ini di sekeliling tandas untuk menghilangkan aroma tidak menyenangkan yang tererangkap

WANGIKAN PETI SEJUK

Cuci peti sejuk seminggu sekali. Keluarkan semua bahan, dan bersihkan. Langkah terakhir, titiskan sedikit asen vanilla di atas kain bersih dan lap keseluruhan permukaan dalam peti sejuk. Tutup dan biarkan 30 minit sebelum masukkan semula barang untuk disimpan

HILANGKAN DAKI DAN KOTORAN DEGIL DALAM SINKI

Potong dua sebiji lemon dan sental permukaan sinki dengan lemon tersebut. Jika terdapat kotoran degil, campurkan jus lemon dengan garam menjadi pes. Sental kotoran yang degil tadi dengan menggunakan berus gigi dan pes lemon kemudian bilas sehingga bersih dengan air panas

Mencari bingkai gambar yang sempurna sering menjadi punca ramai diantara kita give up dari mendeko galeri gambar di dinding. Cadangan kami? Pilih sesuatu yang simple dan biarkan gambar anda berbicara.

Selepas memilih bingkai yang bersesuaian, kita beralih ke bahagian yang sukar : menggantungkannya. Dengar macam mudah – hanya ketuk paku ke dalam dinding, bukan? Hakikatnya, prep dan perancangan adalah kunci utama untuk galeri dinding yang menarik dan kemas. Tanpa perancangan rapi, bingkai di dinding akan nampak caca marba serta out of place.

Di bawah IMPIANA kongsikan enam cara susun atur bingkai gambar untuk panduan kita semua. Jangan lupa share dengan kawan yang lain!

Mulakan dengan satu bingkai di tengah kemudian dari situ, susun bingkai yang lain mengelilingi bingkai pertama tadi.

2. CENTERED

Ini susun atur yang ringkas memerlukan usaha yang minima. Anda hanya perlu letakkan satu atau dua bingkai di bahagian tengah dan selaraskan bingkai di sisi kiri dan kanan dengan satu sama lain.

3. OUTER ALIGN

Anda hanya perlu pastikan kesemua bingkai gambar pada bahagian luar selari dan tidak terkeluar dari ‘barisan’.

4. REFLECTION

Tidak perlu risaukan saiz bingkai jika anda mahu cuba susunan refleksi ini. Hanya perlu pastikan bingkai gambar yang digantung itu terbentuk seakan objek dan bayang-bayangnya.

5. STAIRCASE

Sedikit kelainan dengan susunan ini kerana anda perlu susun mengikut arah menaik tangga. Pasti lebih menarik!

6. NINE-SQUARE

Jangan pandang rendah pada susunan simple ini. Walaupun nampak mudah, susunan inilah yang dapat memberi impak lebih besar pada sesuatu ruang.

Pastikan pelan lantai anda cukup untuk ruang kabinet yang dirancang. Adakala kita terlalu bercita-cita tinggi sehingga, angan-angan melebihi realiti. Senaraikan apa yang anda perlu dari sebuah dapur. Bukan yang anda mahu. Ini termasuklah ruang untuk dapur basah dan dapur kering.

Di sesetengah pelan lantai, ruang mencuci juga sebahagian daripada dapur basah. Jadi saliran air masuk dan keluar perlu anda tahu. Begitu juga jika membuat pengubah suaian. Jangan alpa mengenai aliran udara masuk dan keluar kerana ia merupakan faktor keselamatan yang sangat penting. Malah anda yang kidal juga perlu memberi tahu pereka agar lokasi memasak anda tidak menjadikan anda kekok di dapur.

Benar bila bercakap soal dapur, siapa yang tidak mahu sebuah dapur yang mewah dan cantik. Di bina dengan material paling unggul. Namun kita perlu berpijak di bumi nyata. Tidak salah kita memilih material yang kurang mahal tetapi nampak cantik dan serasi pula dengan konsep kediaman. Cuma, jangan malas bertanya kepada kontraktor anda kelebihan dan kelemahan material yang anda pilih.

Jadi dengan ini memudahkan anda untuk menjaga material tersebut sebaik mungkin. Malah jika bijak menjaga ia bukan sahaja tahan lama malah kekal cantik. Biar pun anda memiliki kemasan atau material dapur yang bagus, namun itu tidak bermakna anda bebas mengabaikan dapur anda. Jika permukaan dapur anda sudah kusam, tidak mengapa jika anda menghabiskan masa sekitar dua hari hanya untuk mencanai permukaannya agar kembali bersinar.

Bila mereka bentuk sebuah kabinet , kita boleh merancang rekaan kabinet yang kita mahu. Apakah perkakas dapur yang banyak dalam koleksi. Adakah periuk besar atau koleksi set teh mahu pun spatula yang banyak. Jadi anda boleh menempatkan segala perkakas ini dengan kemas dan tersusun rapi.

Ada kabinet dapur yang direka sehingga aras 7’ tinggi sahaja , tetapi ada juga tuan rumah yang mahu kabinetnya tinggi sampai mencecah aras siling. Jadi ia lebih kemas menutupi keseluruhan dinding. Malah kini pereka juga berkongsi idea dengan rekaan dapur terselindung terutama di kediaman ruang terhad. Dapur dilengkapkan dengan pintu berpangsi dan boleh ditutup jika tidak digunakan. Jadi ruang yang sempit ini nampak cantik, kemas dan tidak mengganggu aktiviti lain.

Kita acap kali mengimpikan sebuah dapur yang sempurna, sama seperti di dalam iklan. Namun realitinya kita terpaksa berhadapan dengan ruang yang ada di kediaman sendiri dan fitrah diri kita sendiri. Ragam kita apabila di sebuah dapur. Gerak kerja kita dan bagaimana boleh kita memanipulasi sebuah dapur.

Ada di antara kita lebih senang memasak sahaja di dapur dan mempunyai kamar membasuh sendiri atau pun ruang membasuh. Ada juga yang suka menggabung semua aktiviti yang memasak, menggosok baju dan membasuh baju di ruang dapur. Jadi anda perlu tahu bagaimana susunan semua peralatan ini agar memudahkan kerja anda di dapur dengan fitrah diri anda terutama jika anda seorang kidal atau kurang upaya.

Sesebuah rekaan dapur. Ini merupakan antara langkah yang penting. Anda perlu tahu kemasan yang paling sesuai dengan dapur anda. Baik dari segi harga mahu pun gaya hidup anda. Adakah anda suka memasak atau tidak. Begitu juga adakah anda jenis yang agak comot bekerja atau seorang yang cermat.

Kemasan memainkan peranan yang sangat penting dalam memberi nilai estetika kepada sesebuah konsep dapur. Sama ada legap, high gloss, matte, berkaca kabut dan lain-lain, kemasan ini membentuk karakter yang tersendiri. Ada di antara kemasan ini mudah dibersihkan atau juga yang akan meninggalkan kesan jika tidak dicuci berkali-kali. Anda malas atau rajin, tepuk dada tanya selera.

Tahukah anda, selain daripada recycle kita juga boleh upcycle barangan lama yang sudah tidak digunakan. Malah aktiviti upcycle dilihat lebih menjimatkan dan mesra alam berbanding jika kita mengitar semula. Jadi apakah perbezaan antara recycle dengan upcycle?

Biasanya, apabila bahan-bahan seperti plastik, kertas, logam atau kaca yang dikitar semula akan dipecahkan atau dihancurkan terlebih dahulu menjadi bahan asas sebelum dijadikan suatu produk yang baru. Produk-produk ini bagaimanapun mempunyai kualiti yang jauh lebih rendah berbanding sebelum melalui proses kitar semula. Berbeza pula apabila kita upcycle sesuatu, ia lebih menumpukan pada proses membaikpulih barangan yang sudah usang atau rosak. Perabot akan diolah atau dibina semula tanpa mengurangkan kualiti dan fungsinya. Mudah untuk kita katakan dengan upcycling, secara tidak langsung perabot lama telah diupgrade menjadi lebih menarik dan berharga. Ada juga yang melihat upcycling sebagai salah satu cabang recycle kerana terdapat banyak persamaan antara keduanya. Bergantung pada kefahaman masing-masing, yang penting pada akhirnya semua aktiviti ini akan memberi kesan positif kepada alam sekitar.

Sedikit tip dan trik bagi anda yang baru sahaja berjinak-jinak dengan hobi upcycle ini :

1.Kunci utama upcycling adalah persediaan yang rapi dan cukup . Merancang lebih awal dan pastikan anda mempunyai peralatan-peralatan yang diperlukan. Bersihkan perabot yang ingin di upcycle agar tiada sebarang habuk atau sarang labah-labah kerana ia dapat merosakkan berus cat anda.

2. Gunakan kreativiti dan berfikir diluar kotak. Idea kreatif anda dapat memberikan nafas baharu pada perabot lama yang mungkin tiada harganya lagi tetapi dengan imaginasi dan sedikit pertukangan, anda mungkin dapat upgrade yang tidak disangka-sangka.

3. Jika anda terlihat perabot vintaj yang anda suka dijual pada harga yang tidak masuk akal, jangan risau kerana besar kemungkinan anda boleh dapat sesuatu yang hampir sama dikedai-kedai amal, di jualan but kereta, atau di laman web seperti Carousell dengan harga yang jauh lebih murah. Anda juga mungkin boleh jumpa sesuatu yang serupa di stor nenek anda!

4. Belanjakan sedikit wang untuk membeli berus cat yang berkualiti kerana berus yang murah biasanya mempunyai bulu yang mudah tertanggal. Balutkan berus atau roller dengan foil aluminium bagi memastikan berus sentiasa lembap dan jangan lupa bersihkan kesemua berus sebaik sahaja anda selesai mengecat.

5. Berseronoklah dan be brave!  Anda tidak terikat pada apa-apa kekangan jadi gunakan peluang ini untuk menunjukkan bakat dan kreativiti anda. Terdapat pelbagai pilihan warna dan idea yang boleh didapati melalui laman web seperti Pinterest yang boleh dijadikan inspirasi.

6. Setelah selesai dengan projek upcycle anda, jangan lupa untuk sapukan lapisan pelindung agar perabot atau hiasan mampu bertahan lebih lama. Sia-sialah segala kerja keras anda jika dibiarkan sahaja tanpa lapisan varnish atau wax untuk melindungi masterpiece tersebut.

7. Jangan takut untuk mula dan mencuba sesuatu yang baharu, tidak ada yang betul atau salah ketika proses upcycling – hanya ilmu baru yang diperolehi.


“Landmark” Ikonik Di IIBD

Johor Bahru, 4 November 2018 – Johor Corporation (JCorp) telah melancarkan secara rasmi Arca Warisan (Heritage Cornerstone) di Pintu Gerbang Tenggara Ibrahim International Business District (IIBD). Acara tersebut dirasmikan oleh Yang Berhormat Dato’ Haji A. Rahim bin Haji Nin, Pegawai Kewangan Negeri Johor sebagai Wakil Rasmi Yang Berhormat Dato’ Haji Azmi bin Rohani, Setiausaha Kerajaan Johor, serta disaksikan oleh Yang Berhormat Dato’ Kamaruzzaman bin Abu Kassim, Presiden dan Ketua Eksekutif JCorp dan Encik Dennis Ng, Pengarah Urusan Kumpulan United Malayan Land Bhd (UMLand).

“Warisan memainkan peranan penting dalam memartabatkan kedudukan masyarakat setempat, bukan sahaja untuk mengukuhkan identiti, tradisi dan amalan tempatan, tetapi juga membawa manfaat ekonomi. Persekitaran sosiobudaya yang sihat menggalakkan perniagaan dari berbilang budaya untuk membawa manfaat ekonomi tempatan, yang akhirnya memberi kesan kepada ekonomi keseluruhan di Johor Bahru. IIBD menjadi saluran bagi memajukan lagi pertumbuhan ekonomi keseluruhan, yang menjadi tunggak pembangunan bandar,” kata Yang Berhormat Dato’ Haji A. Rahim bin Haji Nin, Pegawai Kewangan Negeri Johor sebagai Wakil Rasmi Yang Berhormat Dato’ Haji Azmi bin Rohani, Setiausaha Kerajaan Johor.

Yang Berhormat Dato’ Kamaruzzaman bin Abu Kassim, Presiden dan Ketua Eksekutif JCorp berkata dalam ucapannya, “Di samping memelihara warisan, kami berusaha meraikan kepelbagaian; dan menerusi kepelbagaian kami cuba merangkumkan semua pihak walaupun yang berada di luar sempadan Johor, Malaysia dan rantau Asia Tenggara. Jelas bahawa keterangkuman seharusnya menjadi aspirasi yang dikongsi bersama antara warga tempatan dan antarabangsa, demi memastikan IIBD benar-benar progresif dan berjaya. Arca Warisan yang dilancarkan hari ini melambangkan kepelbagaian dan keterangkuman yang ingin kami ketengahkan di IIBD.”

Arca Warisan adalah yang kedua daripada empat arca penting yang bakal dilancarkan di dalam IIBD, manakala tiga lagi terdiri daripada Peluang, Daya Pergerakan dan juga Kelestarian Alam yang dilancarkan tahun lepas. Arca seni ini telah direka cipta oleh pengukir pemenang anugerah kelahiran Johor, Nizam Abdullah dan ditaja oleh UMLand. Pembinaan Arca Warisan ini merupakan sebahagian daripada Pelan Pengindahan Sungai Segget di bawah Pihak Berkuasa Pembangunan Wilayah Iskandar (IRDA) dan membabitkan usaha sama dengan beberapa pihak berpentingan. Usaha ini adalah sebahagian daripada proses Bersama Membina IIBD yang diterajui oleh JCorp untuk membina kerjasama strategik dan menggalakkan kerjasama pelbagai agensi masyarakat dalam IIBD.

“UMLand berbangga untuk bekerjasama dengan JCorp dalam projek Arca ini, berganding bahu mencipta gaya hidup dan masyarakat bernilai tinggi di IIBD. Sememangnya warisan menjadi penyumbang penting kepada strategi pembangunan masyarakat demi masa depan yang lestari, dan kami bangga kerana terlibat menjadikan IIBD ruang yang terangkum untuk semua,” kata Encik Dennis Ng, Pengarah Urusan Kumpulan UMLand.

Jangan ada yang tidak tahu atau berasa terkejut dengan khabar berita ini kerana ia sememangnya benar bekas ais kiub keluaran jenama antarabangsa, Nespresso ini dijual dengan harga RM99.00 kepada orang ramai bagi pembelian secara dalam talian di laman sesawang rasmi jenama tersebut.

Mungkin ada segelintir anda yang berpendapat serta merasakan harga kelengkapan aksesori jenama pengeluar minuman kopi terkemuka itu dijual dengan harga yang terlampau mahal dan tidak masuk akal kepada pembeli.

Namun, anda sebagai pembeli seharusnya mengetahui bahawa Nespresso ini merupakan sebuah jenama pengeluar minuman kopi yang terkenal di seluruh dunia lebih daripada 30 tahun.

Maka, tidak mustahil harga produk serta kelengkapan aksesori yang dijual agak sedikit mahal berbanding dengan jenama lain di pasaran luar. Ini kerana dengan kredibiliti yang dimiliki oleh Nespresso telah meletakan ia sebagai sebuah jenama yang berkualiti tinggi dan bertaraf antarabangsa.

Bercakap tentang bekas ais kiub jenama Nespresso ini ia telah direka khas sebagai pelengkap aksesori produk keluarannya dan lapisan permukaannya diperbuat daripada bahan getah silikon yang berkualiti tinggi.

Selain itu, reka bentuknya telah direka sempurna dengan saiz kapasti seberat 30gram untuk seketul ais kiub sama sekali tidak mengubah aroma serta rasa keaslian pada minuman kopi anda.

Jadi, kelengkapan aksesori ini sememangnya amat sesuai bagi anda yang lebih mengemari untuk menikmati secawan kopi yang sejuk dan dingin!

Apa-apa pun, kuasa untuk membeli terletak di tangan anda, maka jadilah pengguna yang bijak. Anda sebagai pembeli juga harus tahu untuk membezakan antara keperluan dan kehendak ketika berbelanja.

Tetapi tidak ada salahnya sekiranya anda berkemampuan dan mempunyai kewangan yang kukuh untuk membeli sebuah produk atau barang berjenama serta berkualiti tinggi. Bak kata pepatah, ‘ukur baju di badan sendiri’ atau pepatah lain yang sering kita dengar iaitu ‘tepuk dada, tanya selera anda’.

Untuk info lanjut dan pembelian secara dalam talian, anda boleh layari di laman sesawang www.nestle-nespresso.com.my

Sehubungan dengan tema “Creating a Better Life”, jenama elektronik terkemuka, LG Electronics Malaysia telah memperkenalkan penghawa dingin DUALCOOL terbaharu mereka. Disambut dengan positif semasa majlis pelancaran, produk terbaru daripada LG telah berjaya mengukuhkan kedudukan mereka sebagai antara pengeluar produk perkakas rumah utama dunia.

Berucap di majlis pelancaran, Kim Kyutae, Pengarah Urusan LG Electronics Malaysia berkata, “Kami tidak mahu berpuas hati dengan hanya menjadi cukup bagus. Kami mahu menjadi kebih. Dengan mahu menjadi lebih bagus, kami mula berinovasi. Oleh yang demikian, LG berjaya merangkul tempat pertama sebagai penghawa dingin Inverter No. 1 di dunia – kecuali China* (Sumber: Euromonitor International Limited, Per Air Conditioners category definition, retail sales by volume 25). Kami percaya ini adalah suatu kelebihan yang kami boleh gunakan untuk menarik perhatian pelanggan.

“Dengan penambahan terbaharu kami, barisan penghawa dingin DUALCOOL boleh memberi perkhidmatan kepada pengguna kami dengan lebih baik, memberi peluang untuk mereka menjalani kehidupan yang lebih baik, dipenuhi dengan kegembiraan dan keselesaan di dalam rumah mereka.

PENYEJUKAN LEBIH BAIK, PENJIMATAN TENAGA

KETAHANAN: Nikmati faedah LG DUALCOOL dengan Gold Fin™ & waranti selama 10 tahun

SMART THINQ MENYENANGKAN SEMUA

*Kesemua peranti mesti mempunyai sambungan Internet

SEMUDAH 1, 2, 3